title: Luettelo Pokémon-lajeista (201–220)

text:
Wobbuffet on meedio-tyypin Pokémon. Se on sininen ja sen mustassa, lyhyessä hännässä on pienet silmät. Se kasvot irvistävät. Sen nimi tulee sanoista "wobble"= heilua, hoippua ja "buffet", mikä viittaa siihen, että se muistuttaa nyrkkeliysäkkiä (engl. punching bag). Sen lajinimi "kärsivällisyyspokémon" tulee siitä, ettei se itse hyökkää, vaan antaa vastustajan tehdä iskun ensin. Se ei voi oppia mitään itsessään vahingoittavia iskuja. Sen "Shadow Tag" -kyky estää vastustajaa pakenemasta taistelusta. Wobbuffet kehittyy Wynautista tasolla 15. Tämä on ainoa vauvapokémon, joka kehityy ennen tasoa 30. Wobbuffetin "Mirror Coat" (suomeksi Peilipinta) -isku aiheuttaa vastustajalle kaksin verroin saman vahingon, jonka vastustajan edellinen isku aiheutti Wobbuffetille (jos isku ei siis aiheuta "Osumapisteisiin" ( eli "HP") vaikuttavaa vahinkoa, "Mirror Coat" ei toimi). "Counter" -isku tekee saman tehoten tosin vain fyysisen kosketuksen tekeviin iskuihin. Lisäksi sen "Destiny Bond" (suomeksi Kohtalonside) -isku tyrmää vastustajan, jos Wobbuffetkin tyrmätään.
Animessa Rakettiryhmän Jessiellä on Wobbuffet, jonka hän sai jaksossa "Tricks of the Trade" (jaksoa ei esitetty Suomessa). Hän sai sen vahingossa, kun hänen Lickitunginsa ja Benny-kouluttajan Wobbuffet putosivat vahingossa vaihtolaitteeseen. Wobbuffet on näin ensimmäinen ja ainoa vaihdossa saatu Pokémon, josta tuli tärkeä osa sarjan päähahmoja (tässä pois luetaan Ashin vaihdossa saama Raticate, joka esiintyi vain yhdessä jaksossa). Sillä on kyky tulla itsekseen ulos poképallosta, siis ilman että sitä kutsutaan (sama kyky on myös Mistyn Psyduckilla ja Mayn Skittyllä). Se tekee näin mm. Jessien ja Jamesin moton lopussa (missä sillä on ollut osa jaksosta "Tunnel Vision" asti). Tämän ominaisuuden takia ei ole montakaan jaksoa, missä se ei esiintyisi. Tällaisia jaksoja ovat mm. "Kurja Cacturne" ("A Caturne for the Worse") ja "Aikamatka kaiken parantaa" ("Time-Warp Heals All Wounds").
Jessien Wobbuffettia ei ole nähty paljonkaan taistelemassa, mutta jokusen kerran sen on nähty käyttävän heijastavia iskujaan ja torjuvan toisten Pokémonien hyökkäyksiä. Jo ensiesiintymisestään lähtien se on osoittanut olevansa kyvytön heijastamaan Pikachun sähköhyökkäyksiä, mistä todistavat monet sen jälkeen tapahtuneet Rakettiryhmän tiehensä häippäisemiset. Wobbuffetin taisteluista mainittavin lienee ollut taistelu Articunoa vastaan jaksossa "Freeze Frame", jolloin se heijasti sen "Jääsäteen" päin vuorenseinämää ja sai aikaan lumivyöryn.


title: Luettelo Pokémon-lajeista (201–220)

text: Gligar on maa- ja lentotyypin Pokémon. Se on ulkonäöltään kuin sekoitus lepakosta ja skorpionista. Gligar kehittyy Gliscoriksi, jos sille antaa viilto-puraisu-esineen illalla tai yöllä.


title: Luettelo Pokémon-lajeista (201–220)

text: Tv-sarjassa Ashillä on oma Gligar, joka näyttää kieltään tai tullessaan ulos poképallosta läjähtää Ashin naamalle. Aluksi Gligar oli heikko, eikä se osannut otella, mutta opittuaan X-Scissorin ja kehittyttyään Gliscoriksi siitä tuli taistelunhaluisempi.


title: Luettelo Pokémon-lajeista (201–220)

text: Steelix () on kuvitteellinen Teräs- ja maatyypin Pokémon. Nimi Steelix tulee sanoista steel (joka tarkoittaa terästä, eli Steelixin tyyppiä) ja Onix (joka on muoto, josta Steelix on kehittynyt). Steelix kehittyy Onixista vain vaihtamalla se pelilaitteesta toiseen "Metal Coat" -esineen kanssa. On tosin mahdollista löytää villi Steelix Diamond/Pearl sekä Soul Silver/ Heard Gold versioissa.


title: Luettelo Pokémon-lajeista (201–220)

text: Steelix on lähes samanlainen kuten Onix, paitsi että se on 40cm pitempi. Steelixin vartalo on muodostunut teräksestä. Se on muodostunut lohkareista kuten Onix, mutta muutamassa lohkareessa sillä on piikin muotoisia ulokkeita. Steelix pystyy kaivautumaan 900 metrin syvyyteen. Koiraspuolisilla on 4 hammasta alaleuassa, kun taas naaraspuolisilla vain 2.


title: Luettelo Pokémon-lajeista (201–220)

text: Granbull on normaalityypin (kuudennesta sukupolvesta lähtien myös keijutyypin) Pokémon, joka kehittyy Snubbullista tasolla 23. Granbull julkaistiin toisen Pokémon-sukupolven mukana. Granbull on purppuranvärinen, bulldoggia muistuttava Pokémon, joka pystyy kävelemään kahdella jalalla. Sen huomattavin yksityiskohta on leuoissa sijaitsevat kaksi hammasta, joita se käyttää hyökkäämiseen. Granbullilla on kaksi litteää korvaa, ja sillä on kaulan sekä ranteiden ympärillä mustat kuviot.


title: Luettelo Pokémon-lajeista (201–220)

text: Granbull on esiintynyt TV-sarjassa mm. seuraavissa jaksoissa:


title: Luettelo Pokémon-lajeista (201–220)

text: Lisäksi Granbull on esiintynyt elokuvan alussa.


title: Luettelo Pokémon-lajeista (201–220)

text: Qwilfish () on toisen sukupolven vesi-/myrkkytyyppien Pokémon. Se muistuttaa myrkyllistä pallokalaa, eikä kehity miksikään eikä ole kehittynyt mistään. Vaaran uhatessa se imaisee sisäänsä vettä näyttääkseen suurelta. Vaikka Qwilfishia kuvataan huonoksi uimariksi, se pystyy oppimaan Surf-liikkeen.


title: Luettelo Pokémon-lajeista (201–220)

text: Scizor on Pokémon numero 212. Se kehittyy Scytheristä, kun Scytherille antaa "Metal Coat" -esineen ja vaihtaa sen linkkikaapelin avulla toiseen pokémoniin. Scizor on Hyönteis- ja Teräs-tyyppiä. Scizor esiintyi ensi kerran Pokémon Gold- ja Silver-versioissa. Se voi tulla ulos poképallosta myös Nintendo GameCuben pelissä Super Smash Bros. Melee.


title: Luettelo Pokémon-lajeista (201–220)

text: Scizorin anime-debyytti oli jaksossa "Tietääkö tietokone?" ("Wired For Battle"), missä sellaisen omisti ylimielinen kouluttaja nimeltä Shingo, joka kuvitteli voittavansa aina tutkimalla tietokoneellaan olevia tietoja. Kun Rakettiryhmä piikitteli häntä tästä ideasta, hän lopulta päätyi taistelemaan "Tikari" (engl. "Blade")-lempinimisellä Scizorillaan Ashin Heracrossia vastaan ja hävisi. Näin hän hylkäsi tietokoneideansa ja alkoi todella taistella.


title: Luettelo Pokémon-lajeista (201–220)

text:
Edellä mainitussa jaksossa nähtiin toinenkin Scizor, jonka omisti Muramasa -niminen kouluttaja, joka kutsui Scizoriaan lempinimellä "Masamune".
 -elokuvassa nähty Rakettiryhmän jäsen Vicious omisti Scizorin. Hän oli napannut Scizorin, muiden omien Pokémoniensa tapaan, käyttämällä "Dark Ballia" ("Pimeä pallo"), joka paitsi nostaa Pokémonien voimat korkeimmalle tasolle, myös muuttaa ne ilkeiksi. Tämä Scizor kävi taistelun Ashin Bayleefia vastaan, mutta huolimatta hämäävästä "Tuplatiimistä", Scizor lopulta hävisi. Elokuvan lopussa Scizor nähtiin muiden Viciousin Pokémonien tapaan vapautuneen "Dark Ballin" vallasta ja häipyvän metsään.
Gary Oak käytti Scizoria Ashia vastaan jaksossa "Taistelua kuumimmillaan" ("Can't Beat the Heat!"). Se voitti Ashin Snorlaxin ja Mukin, mutta hävisi Ashin Charizardille. Garyn Scizor osaa monia voimakkaita hyökkäyksiä, kuten "Metallikynnen", "Pikahyökkäyksen" ja "Terässiiven".


title: Luettelo Pokémon-lajeista (201–220)

text: Katie käytti Scizoria Ashin Swellowia vastaan Hoenn -liigassa jaksossa "Riitaisa ratkaisu" ("A Judgement Brawl"). Swellow voitti ottelun huolimatta terästyypin ylivoimasta lentotyyppiä vastaan.


title: Luettelo Pokémon-lajeista (201–220)

text: Scizor esiintyi myös jaksossa "Valesali" ("Gymbaliar"), jossa sen omisti kouluttaja nimeltä Minnie. Hän käytti sitä taistelussa Rakettiryhmän perustamalla valesalilla, missä se taisteli Jessien ohjaamaa Croagunkia (jonka Brock samassa jaksossa myöhemmin nappasi) vastaan ja hävisi. Rakettiryhmän suunnitelmissa oli varastaa kaikki salilla hävinneet Pokémonit sanomalla, että he ottavat ne huostaansa joksikin aikaa auttaakseen niitä voimistumaan. Lopulta tämäkin suunnitelma kuitenkin epäonnistui ja Minnie sai Scizorinsa takaisin. Hän jäi jakson lopussa muiden poképallojen luo jakaakseen ne takaisin oikeille omistajilleen.


title: Luettelo Pokémon-lajeista (201–220)

text: Teddiursa on normaalityypin Pokémon. Sen seuraava kehitysmuoto on Ursaring.


title: Luettelo Pokémon-lajeista (201–220)

text: Ursaring on normaalityypin Pokémon. Se on Teddiursan seuraava kehitysmuoto.


title: Seppo Sundelin

text: Seppo Sundelin (1938–2010) oli suomalainen ranskan kielen lehtori ja sanakirjojen tekijä. Työuransa hän teki Turun kauppakorkeakoulun ranskan kielen lehtorina.


title: Seppo Sundelin

text: Sundelin valmistui filosofian maisteriksi Turun yliopistosta ja toimi siellä jonkin aikaa assistenttina. Hän avusti Tauno Nurmelaa sanakirjatyössä, josta tuli opettajantyön ohella Sundelinin toinen päätoimi. Edwin Hagforsin kanssa syntyi "Opiskelusanakirja" ja yksin tehty "Ranska-suomi sanakirja". Sundelinin päätyö oli vuonna 2008 yhdessä lehtori Jean-Michel Kalmbachin kanssa toimitettu 1600-sivuinen suursanakirja.


title: Seppo Sundelin

text: Seppo Sundelin toimi vuodesta 1970 Turun ranskalaisen seuran puheenjohtajana yhteensä 15 vuotta. Vuonna 1984 hänelle myönnettiin Ordre des Palmes académiques -ritarikunnan kunniamerkki. WSOY:n kirjallisuussäätiön palkinnon Sundelin sai 1993.


title: Jääpallon Suomensarja 1967

text: Jääpallon Suomensarja kaudella 1966-1967 pelattiin nelilohkoisena. Lohkovoittajat etenivät SM-sarjakarsintaan, jonka kaksi parasta nousivat SM-sarjaan seuraavaksi kaudeksi


title: Jääpallon Suomensarja 1967

text: Akilles ja Tarmo nousivat SM-sarjaan, josta putosivat Reipas, Veiterä ja OTP


title: Pieni musta kirja

text: Pieni musta kirja on A. S. Byattin vuonna 2003 ilmestynyt novellikokoelma. Kersti Juvan suomennos ilmestyi vuonna 2012 Teos-kustantamon Baabel-sarjassa.


title: Luettelo Pokémon-lajeista (221–251)

text: Pokémon-tuotesarjassa on 802 erilaista kuvitteellista Pokémon-lajia. Pokémon-kouluttajat pyydystävät lajeja Poképalloihin, ja käyttävät niitä yleensä taisteluissa toisten kouluttajien Pokémoneja vastaan. Pokémon-evoluution myötä lajit voivat kehittyä ja muuttua vahvemmiksi lajeiksi.


title: Luettelo Pokémon-lajeista (221–251)

text: Tässä luettelossa on listattuna 31 toisen sukupolven Pokémon-lajia siinä järjestyksessä missä ne esitellään Pokémon-pelisarjan Pokédex-tietokannassa.


title: Luettelo Pokémon-lajeista (221–251)

text: Piloswine on jää- ja maatyypin Pokémon. Se kehittyy Swinubista tasolla 33, ja kehittyy seuraavaan muotoonsa, Mamoswineksi, kun sillä on tason saamisen aikana opittuna Ancient Power-niminen isku. Piloswinen nimi on yhdistelmä sanoista "pilose' (pörröinen) ja "swine" (sika). Se on todennäköisesti saanut vaikutteita myös sanasta "Pil" (elefantti hepreankieleksi).


title: Luettelo Pokémon-lajeista (221–251)

text: Piloswine on iso, ruskea, pörröinen Pokémon, jolla on selässään vaikuttavan kokoinen kyttyrä. Sillä on myös kaksi jäästä koostuvaa syöksyhammasta, jotka pienestä koostaan huolimatta voivat olla tappavia. Nämä syöksyhampaat paksuuntuvat lumisateen aikana, ja ne ovat naaraspuolisilla yksilöillä pienemmät kuin koirailla. Sillä on veltot korvat jotka ovat herkkiä erilaisille äänille. Piloswinellä on myös päässä kaksi nappimaista silmää (nämä ovat kuitenkin yleensä peittyneet karvatupsujen alle). Koska se ei yleensä pysty näkemään ympärilleen, se tarkistaa ympäristönsä sen sijaan herkällä sikamaisella nenällään. Sen karva on niin pitkää että se usein peittää tämän pienet, sorkkamaiset jalat. Pienistä jaloistaan huolimatta sen sorkat varmistavat hyvän pidon myös jäisilläkin alustoilla. Piloswine elää usein kylmillä alueilla, kuten jääluolissa, vuoristoseuduilla ja jäätyneellä tundralla. Se kaivaa usein ruokaansa lumen ja jään alta.Corsola on vesi- ja kivityypin Pokémon, joka ei kehity. Corsola on koralli-Pokémon ja väriltään suurilta osin vaaleanpunainen.


title: Luettelo Pokémon-lajeista (221–251)

text: Remoraid on vesityypin Pokémon, joka muistuttaa sinistä kalaa. Sillä on valkoiset silmät ja yksi piikki päässä. Remoraid kehittyy Octilleryksi tasolla 25. Remoraid liikkuu usein Mantine-parvissa.


title: Luettelo Pokémon-lajeista (221–251)

text: Octillery on toisen sukupolven vesityypin Pokémon, joka on kehittynyt Remoraidista.


title: Luettelo Pokémon-lajeista (221–251)

text: Delibird on toisen sukupolven jää- ja lentotyypin Pokemon. Se muistuttaa paljon pingviiniä ja Joulupukkia. Se käyttääkin pyrstöään lahjasäkkinä. Delibirdin ainoa luonnostaan oppima isku on "Preasent", mutta se voi oppia kuitenkin TM/HM iskuja.


title: Luettelo Pokémon-lajeista (221–251)

text: Mantine on vesi- ja lentotyypin Pokémon. Se kehittyy Mantykesta silloin, kun sen kouluttajalla on tason nousemisen aikana Remoraid tiimissä mukana.Mantine on esiintynyt muun muassa näissä Pokémon-animesarjan jaksoissa


title: Luettelo Pokémon-lajeista (221–251)

text: Lisäksi Mantine on esiintynyt kolmannessa Pokémon-elokuvassa Unownien loitsu ("Spell of the Unown: Entei").


title: Luettelo Pokémon-lajeista (221–251)

text: Skarmory on fiktiivinen Pokémon-hahmo. Se on hyvin harvinainen teräs- ja lentotyypin haaskalintu. Skarmoryn ontot ja kevyet siivet kehittyvät iän myötä aina vain kovemmiksi.


title: Luettelo Pokémon-lajeista (221–251)

text: Houndour ("japaniksi デルビル, Delvil") on toisen sukupolven pimeys- ja tulityypin Pokémon, joka kehittyy Houndoomiksi tasolla 24.


title: Luettelo Pokémon-lajeista (221–251)

text: Houndoom on pimeys- ja tulityypin Pokémon. Se kehittyy Houndourista tasolla 24. Houndoomin nimi tulee sanoista hound (koira) ja doom (tuho). Pokémon-pelejä, joissa voi saada Houndoomin, ovat , Colosseum ja Emerald. Jos Houndoomin nukuttaa taistelussa, se herää puolet nopeammin kuin tavallinen Pokémon.


title: Luettelo Pokémon-lajeista (221–251)

text: Kingdra ("japaniksi キングドラ, Kingdra") on toisen sukupolven vesi- ja lohikäärmetyypin Pokémon, joka kehittyy Seadrasta, kun se vaihdetaan sen pidellessä Dragon Scalea.


title: Luettelo Pokémon-lajeista (221–251)

text: Phanpy ("japaniksi ゴマゾウ, Gomazou") on toisen sukupolven pientä norsua muistuttava maatyypin Pokémon, joka kehittyy Donphaniksi tasolla 25.


title: Luettelo Pokémon-lajeista (221–251)

text: Donphan on maatyypin Pokémon. Se kehittyy Phanpystä levelillä 25. Donphanilla on kaksi harmaata syöksyhammasta, jotka ovat yhtä terävät kuin Nidoranin piikki. Sillä on pieni häntä ja isot korvat. Televisiosarjassa Ash omisti Phanpyn, joka kehittyi Donphaniksi.


title: Luettelo Pokémon-lajeista (221–251)

text: Porygon2 on perustyypin Pokémon. Se kehittyy Porygonista vaihtamalla, silloin kun sillä on Up-Grade niminen esine käytössä. Tämä Pokémon on ainoa Pokémon, jonka nimessä on numero, joka on kirjoitettu numerona (on olemassa joitakin Pokémoneja, joiden nimessä on numero, mutta niissä se on kirjoitettu kirjaimin). Neljännessä sukupolvessa Porygon2:n voi muuttaa Porygon-Z:ksi vaihtamalla se "Dubious Disc" -esineen kanssa kaapelia pitkin toiseen pelilaitteeksi.


title: Luettelo Pokémon-lajeista (221–251)

text: Porygon2 ei eroa juurikaan Porygonista muuten kuin että Porygonin kaikki terävät kulmat ovat poistuneet niin, ettei Porygon2:lla ole yhtäkään terävää kohtaa. Tämä Pokémon voi muuttaa itsensä dataksi ja voi lähettää itsensä internetin läpi. Porygon2 on muuttunut askeleen viisaammaksi ja osaa oppia useita iskuja. Vaikka tämä Pokémon on lintua muistuttava, se ei osaa lentää. Se on vain normaalityyppiä. Porygon2:lla on silti korkeampi "Special Attack" kuin millään muulla normaali-tyypin Pokémonilla.


title: Luettelo Pokémon-lajeista (221–251)

text: Porygon2 on ainoa toisen sukupolven Pokémon, joka ei ole esiintynyt animessa. Tämä johtuu "Electric Soldier Porygon" -jakson aiheuttamasta kohusta.


title: Luettelo Pokémon-lajeista (221–251)

text: Tyrogue on taistelutyypin pokémon. Se on vauvapokémon eli vanhemman sukupolven pokémonin aikaisempi muoto. Tyrogue voi kehittyä tasolla 20 joksikin seuraavista.Tyrogue on pieni vaaleanpunainen ihmistä muistuttava pokémon. Tyroguen päässä on kolme sarven kaltaista piikkiä. Tyrogue pitää yllään shortseja ja kenkiä. Sen vyötäröllä ja käsissä on siteet. Se pitää taistelemisesta ja haastaa itseään vahvempia otteluun, vaikka se tietää häviävänsä.


title: Luettelo Pokémon-lajeista (221–251)

text: Miltank (ハピナス) on kuvitteellinen normaalityypin Pokémon. Miltank tekee erittäin ravitsevaa maitoa. Miltankin maito ja jogurtti on erittäin suosittua lasten ja aikuisten keskuudessa ja myös muut Pokemonit pitävät niistä. Ja niillä voidaan parantaa sairaita ja väsyneitä Pokemoneja. Miltankista voidaan kerätä päivässä jopa 19 litraa maitoa. Miltank voidaan nähdä Tauroksen naaraspuolisena vastineena.


title: Luettelo Pokémon-lajeista (221–251)

text: Animessa Whitney-nimisen salipäällikön voimakkain Pokemon on Miltank. Sen "Rollout"-isku oli niin voimakas että Ash hävisi ensimmäisen ottelunsa Whitneytä vastaan.


title: Luettelo Pokémon-lajeista (221–251)

text: Blissey () on kuvitteellinen normaalityypin Pokémon. Blissey on kehittynyt kesytyksen avulla Chanseysta. Chansey taas on kehitysmuoto Happinista. Nimi Blissey tulee englannin kielisestä sanasta bliss (joka tarkoittaa onnea) ja -ey -loppuliitteestä (joka on Chanseylläkin).


title: Luettelo Pokémon-lajeista (221–251)

text: Blissey on vaaleanpunainen Pokémon. Blissey välittää muista ihmisistä ja Pokémoneista ja on myötätuntoinen Pokémon. Sen pörröinen turkki hylkii surullista ihmistä tai Pokémonia, jolloin se antaa munan surunvalitteluksi. Tämä muna saa ihmiset ja Pokémonit iloisemmaksi. Blissey pystyy parantamaan sairaan ihmisen tai Pokémonin munansa avulla. Kuten monet Chanseytkin, myös monet Blisseytkin työskentelevät hoitajina Pokémon Centereissä.


title: Luettelo Pokémon-lajeista (221–251)

text: Raikou on yksi kolmesta legendaarisesta Pokémon-koirasta (Suicune, Entei ja Raikou) ja on tyypiltään sähkö. Nimen alkuperä on todennäköisesti legendaarisesta demoninmurskaajasta Japanissa.


title: Luettelo Pokémon-lajeista (221–251)

text: Raikoun turkki on keltainen, jossa on salamantapaisia muotoja. Sen harja on ukkospilvi ja häntä on, kuin salama olisi iskenyt maahan. Sillä on hieman viikinkikypärää muistuttava musta suojus kuonon päällä. Sen alla on taas hiukan salamaa muistuttava suoja, jonka alta paljastuu kaksi terävää torahammasta. Sen päätä ympäröi pulisonkimainen kaulus.


title: Luettelo Pokémon-lajeista (221–251)

text: Esiintymiset animesarjassa:


title: Luettelo Pokémon-lajeista (221–251)

text: Entei on yksi kolmesta legendaarisesta Pokémon-koirasta (Suicune, Entei ja Raikou) ja se on tulityyppiä. Entei esiintyy elokuvassa ja peleissä "Pokémon Gold", "Silver", "HeartGold", "SoulSilver", "FireRed" ja "LeafGreen". Kahdessa viimeksi mainitussa pelissä Entei voi ilmestyä, kun pelaaja on voitettanut eliittinelikon (Elite Fourin), mutta vain jos on aloittanut pelin Bulbasaurilla.


title: Luettelo Pokémon-lajeista (221–251)

text: Suicune on nelijalkainen koiramainen Pokémon. Se esiintyi ensimmäisen kerran "Pokémon Gold" ja "Silver" -peleissä yhtenä kolmesta toisen sukupolven legendaarisista Pokémoneista (Suicune, Entei ja Raikou). Nimi Suicune tulee hahmon japaninkielisestä nimestä "suikun", joka tarkoittaa "veden herraa". Suicune on vesityypin Pokémon. Suicune osaa puhdistaa vettä.


title: Luettelo Pokémon-lajeista (221–251)

text: Goldissa ja Silverissä Suicune ei ole Raikouta tai Enteitä tärkeämpi hahmo. Se on saatavissa samalta mantereelta kuin muutkin toisen sukupolven legendaariset Pokémonit. Herätettyään Suicunen Ecruteak Cityn Burnt Towerissa se ilmestyy satunnaisesti missä tahansa maailmankartalla paitsi luolissa ja vedessä. Nähtyään Suicunen kerran Pokédex kertoo sen tämänhetkisen sijainnin, mutta lentäminen paikasta toiseen muuttaa sen olinpaikan täydellisesti.


title: Luettelo Pokémon-lajeista (221–251)

text: "Pokémon Crystalissa" Suicune on päätähti kuten Pikachu Yellowissa ja Rayquaza Emeraldissa. Se on pelin kansikuvassa ja aloitusnäytössä. Crystalissa on myös toinen kouluttaja, Eusine, joka yrittää myös kaapata Suicunen. Suicunen pyydystysmahdollisuus on Ecruteak Cityn Tin Towerissa saatuaan Clear Bell -esineen. Silloin se on tasolla 40.


title: Luettelo Pokémon-lajeista (221–251)

text: "Pokémon FireRed" ja "LeafGreen" -peleissä Suicune ilmestyy satunnaisesti ympäri maailmankarttaa kun pelaaja on voittanut eliittinelikon, mutta vain jos on valinnut Charmanderin aloituspokémonikseen.


title: Luettelo Pokémon-lajeista (221–251)

text: Pupitar (サナギラス Sanagiras) on kivi- ja maa-tyypin toisen sukupolven Pokémon, jonka ihmisomistaja on Ritchie. Se on kehitynyt Larvitarista mutta vielä se kehittyy Tyranitariksi.


title: Luettelo Pokémon-lajeista (221–251)

text:
Tyranitar (バンギラ Bangiras) on iso ja voimakas kivi- ja pimeystyypin Pokémon, joka esiintyi ensimmäisen kerran 2. toisen sukupolven Game Boy-peleissä. Se esiintyy elokuvasa Celebi – metsän ääni.
Tyranitar kehittyy Pupitarista lv. 55. Pupitar kehittyy Larvitarista lv. 30.


title: Luettelo Pokémon-lajeista (221–251)

text: Animessa Tyranitar on usein esiintynyt ns. pahisten puolella viitaten sen kakkostyyppiin, joka on pimeys ("dark") esimerkkinä Jessie ja James suojelivat Koffingeja ja Ekanseja salametsästäjältä, jolla oli Tyranitar.


title: Luettelo Pokémon-lajeista (221–251)

text: Lugia on meedio- ja lentotyypin Pokémon. Se on valkoinen, lohikäärmeeltä näyttävä pokemon, jonka vatsa on sininen, ja sen siivet näyttävät suurilta käsiltä. Lugia on legendaarinen pokémon, eikä sen sukupuolta tiedetä. Se on Pokédexin 249. pokemon. Lugia ei muutu miksikään toiseksi pokémoniksi, eikä mikään toinen pokémon muutu Lugiaksi, lukuun ottamatta Dittoa, joka omaa kaikkien Pokémonien geneettisen kokoonpanon. Lugian voi löytää vain Gold-, Silver, Crystal-, Emerald-, FireRed-, LeafGreen-, Pokemon Soul Silver ja Heart Gold ja ja Pokemon Alpha Sapphire-peleissä. XD-pelissä Lugia oli alun perin Varjo-Lugia XD001, jolla oli vaaleansininen vatsa ja silmänympärykset, musta keho, terävät kynnet sekä punaiset silmät.


title: Luettelo Pokémon-lajeista (221–251)

text: Lugialla oli tärkeä osa elokuvassa "Pokémon 2000: Yhden voimalla", jossa se nousi merestä pysäyttämään Articunon, Zapdosin ja Moltresin taistelun näiden riitaannuttua Pokémon-keräilijä Lawrence III yritettyä napata legendaarisen kolmikon, josta hän onnistuikin nappaamaan kaksi, ennen kuin Ash ja kumppanit vapauttivat ne. Ashin ja Rakettiryhmän avulla tämän onnistui rauhoittaa ne ja palauttaa maailma ennalleen. Lugia on hyvin tunteellinen ja voimakas ja on kykenevä käyttämään telepatiaa, aivan kuten Mewtwo. Lugian englanninkielinen ääni on Eric Rath ja suomenkielinen ääni Matti Laitinen.


title: Luettelo Pokémon-lajeista (221–251)

text: "Älä häiritse tulen, jään, äläkä salamain rauhaa,jottei jumalten välille nouse tuhoa tuova epäsopuVaikka Merten suuri vartija nousee sotivia vastaan, sen laulu yksin ei riitäOn maa muuttuva tuhkaksiOi, sinä valittu,sinun käsiisi joutukoot kaikki kolmeNiiden yhteinen mahti on kukistava meren hirviön."


title: Luettelo Pokémon-lajeista (221–251)

text: "Kolmelta saarelta olet noutava muinaiset kehrätElämä vai kuolema, valinta on sinunValittu, sinun tehtäväsi on oikaista vääryysjolloin avun on tuova vartijan laulu."


title: Luettelo Pokémon-lajeista (221–251)

text: Ho-oh, eli japaniksi Hō'ō, on 250. Pokémon. Se esiintyy peleissä Pokémon Gold, Silver, Crystal, Colosseum ja FireRed, LeafGreen, Pokémon Emerald Pokémon HeartGold ja Pokémon SoulSilver. Pokémon Colosseumissa Ho-ohin saa puhdistamalla kaikki varjo-Pokémonit ja läpäisemällä Mountain Battlen rekisteröidyillä Pokémoneilla. Hankalaksi tämän tekee se, että vastustajasi Pokémonit ovat samalla tasolla kuin vahvin Pokémonisi, paitsi jos kaikki Pokémonisi ovat alle 50:n tasoisia. Lisäksi Ho-ohin pystyi saamaan Euroopassa, myös Suomessa järjestetyssä 10-vuotislataustapahtumassa, 9 muun Pokémonin kanssa, marraskuussa vuonna 2006. Ho-ohin voi saada myös pelistä Pokemon Omega Ruby.


title: Luettelo Pokémon-lajeista (221–251)

text: Ho-Oh esiintyi animessa jo ensimmäisessä jaksossa, jossa Ash Ketchum näki sen ollessaan ensimmäistä päivää Pokémon-kouluttajana, mutta silloin se oli vielä tuntematon pokémon.


title: Luettelo Pokémon-lajeista (221–251)

text: Celebi () on Pokémon, joka pystyy matkustamaan ajassa. Se teki ensiesiintymisensä Pokémon Gold ja Silver -peleissä. Se esiintyy myös Pokémon Crystal -pelissä. Sitä ei pysty pyydystämään peleissä, vaan sen sen on saanut vain Nintendon järjestämistä tilaisuuksista.


title: Luettelo Pokémon-lajeista (221–251)

text: Celebi on esiintynyt animesarjassa kahdesti. Se esiintyi erikoisjaksossa 14, "Celebi and Joy". Toinen anime-esiintyminen oli 9. kauden jaksossa "Vihreä vartija" ("Green Guardian"). Celebi tosin tunnetaan parhaiten elokuvasta "Pokémon 4Ever", joka ei kolmen edellisen elokuvan tavoin ilmestynyt Suomessa elokuvateattereissa, vaan suoraan DVD:lle. Celebi esiintyy myös elokuvassa "".


title: Rusotäplämullo

text: Rusotäplämullo ("Mullus barbatus") on mullojen heimoon kuuluva kala.


title: Rusotäplämullo

text: Rusotäplämullo kasvaa yleisesti 10-20 cm pitkäksi, joskus jopa 30 cm pitkäksi. Naaraat ovat keskimäärin pitempiä kuin koiraat, ja suurimmat yksilöt ovat poikkeuksetta naaraita. Rusotäplämullon vartalo on melko litteä. Leuan alla on kaksi jäykkää viiksikarvaa, jotka ovat lyhyemmät kuin kalan rintaevät. Väritys on punertava.


title: Rusotäplämullo

text: Rusotäplämulloa tavataan Atlantin itäosassa Britannian ja Norjan rannikolta aina Kanariansaarille ja Senegaliin asti sekä Välimerellä. Kalaa tavataan myös Azoreilla. Se ui tavallisesti mutapohjaisilla alueilla 10-300 m syvässä vedessä.


title: Rusotäplämullo

text: Rusotäplämullot elävät parvina. Ne syövät pääosin merenpohjassa eläviä pieniä selkärangattomia. Ne kutevat kesällä huhti- ja elokuun välisenä aikana 10-55 metrin syvyydessä.


title: Rusotäplämullo

text: Rusotäplämullo on arvostettu ruokakala. Suurimmat pyyntimaat ovat Turkki ja Tunisia.


title: Jääpallon Suomensarja 1968

text: Jääpallon Suomensarja kaudella 1967-1968 pelattiin nelilohkoisena. Lohkovoittajat etenivät SM-sarjakarsintaan, jonka kaksi parasta nousivat SM-sarjaan seuraavaksi kaudeksi. SM-sarjaan nousivat ensimmäistä kertaa vastikään vaasalaista jääpallotoimintaa jatkamaan perustettu Jääpalloseura V-67 sekä Imatran Pallo-Salamat, joka uusintaottelussa sarjanoususta voitti Imatralla pelatussa ottelussa oululaisen Pateniemen Vesan. Yhtä lähelle SM-sarjapaikkaa PatV ei enää koskaan päässyt.


title: Jääpallon Suomensarja 1968

text:
Uusinta noususta SM-sarjaan: PaSa-PatV 3-2
V-67 ja PaSa nousivat SM-sarjaan, josta putosivat Oulun Tarmo ja Käpylän Urheilu-Veikot


title: Luettelo Pokémon-lajeista (252–280)

text: Pokémon-tuotesarjassa on 802 erilaista kuvitteellista Pokémon-lajia. Pokémon-kouluttajat pyydystävät lajeja Poké-palloihin, ja käyttävät niitä yleensä taisteluissa toisten kouluttajien Pokémoneja vastaan. Pokémon-evoluution myötä lajit voivat kehittyä ja muuttua vahvemmiksi lajeiksi.


title: Luettelo Pokémon-lajeista (252–280)

text: Tässä luettelossa on listattuna 29 ensimmäistä kolmannen sukupolven Pokémon-lajia siinä järjestyksessä missä ne esitellään "Pokémon"-pelisarjan Pokédex-tietokannassa.


title: Luettelo Pokémon-lajeista (252–280)

text: Treecko on Pokémon Rubyn ja Sapphiren sekä Emeraldin ruohotyypin aloituspokémon. Se kehittyy tasolla 16 Grovyleksi ja tasolla 36 Sceptileksi. Se on hyvä kivipokémoneja vastaan. Tuli-tyyppiset voivat olla sille vaikeita vastustajia. Ash nappasi Treeckon jaksossa "Puiseva juttu" ("Tree's A Crowd"). Se kehittyi Grovyleksi jaksossa "Exploudin viemää" ("Exploud and Clear!") ja Sceptileksi jaksossa "Kolmas pyörä" ("Odd Pokémon Out"). Parin jakson ajan se oli särkyneen sydämen takia kyvytön käyttämään hyökkäyksiä, jaksoon "Vapaa kuin taivaan lintu" ("Cutting The Ties That Bind") asti. Treecko tulee sanoista Tree joka tarkoittaa puuta ja Gecko joka tarkoittaa Gekkoa.


title: Luettelo Pokémon-lajeista (252–280)

text: Grovyle (), on kuvitteellinen ruohotyypin Pokémon. Grovyle on kehittynyt tasolla 16 Treeckosta. Grovyle kehittyy tasolla 36 Sceptileksi. Nimi Grovyle tulee englannin kielisistä sanoista grove (joka tarkoittaa metsikköä) ja reptile (joka tarkoittaa matelijaa).


title: Luettelo Pokémon-lajeista (252–280)

text: Grovylen ulkonäkö perustuu gekkojen ulkonäköön. Grovyle on vihreä lisko, jonka vatsa on vaaleanpunainen, ja vyötärön kohdalla on vihreä kaistale, joka näyttää vyöltä. Sen ranteista, päälaelta ja takamuksesta lähtee pitkiä vihreitä lehtiä. Lehdet, jotka kasvavat Grovylen vartalosta, naamioivat sen erinomaisesti metsissä ja sademetsissä. Grovylen voimakkaat lihakset tekevät siitä taitavan puussakiipeilijän ja metsässä juoksijan, mikä vaikeuttaa sen nappaamista poképalloon.


title: Luettelo Pokémon-lajeista (252–280)

text: Sceptile (), on kuvitteellinen ruohotyypin Pokémon, joka pystyy mega-kehittymään. Sceptile on kehittynyt tasolla 36 Grovylesta. Grovyle taas on kehittynyt tasolla 16 Treeckosta. Nimi Sceptile tulee englannin kielisistä sanoista scythe (joka tarkoittaa viikatetta, jotka ovat Sceptilen käsivarsissa) ja reptile (joka tarkoittaa matelijaa).


title: Luettelo Pokémon-lajeista (252–280)

text: Sceptile on ihmisen kokoinen, kaksijalkainen Pokémon, jolla on suuret ja terävät, viikatteen näköiset lehdet käsissään. Sillä on myös keltaisia palloja selässään, jotka voivat parantaa loukkaantuneita kasveja sekä suuri ja terävä häntä, joka muistuttaa kasvia. Sceptile saa voimia viidakosta ja koska se pitää metsistä, se kasvattaa rakkaudella puita ja kasveja. Vaikka Sceptile painaa 50 kilogrammaa, se liikkuu taitavasti metsissä. Se vaeltaa pitkiä matkoja hyppimällä puitten joukossa taitavasti.


title: Luettelo Pokémon-lajeista (252–280)

text: Torchic on kuvitteellinen pieni tulityypin pokémon. Se muistuttaa pientä punaista tipua, jolla on pienet jalat ja pieni nokka. Torchic kehittyy tasolla 16 Combuskeniksi ja tasolla 36 Blazikeniksi. Torchic on yksi aloituspokemoneista eli sitä ei voi löytää mistään, ellei käytä koodeja. Sen saa aloituspokemoniksi peleissä Pokémon Ruby, Sapphire ja Emerald. Torchic on hyvä ruoho- jää- ja terästyypin pokemoneja vastaan, mutta vesi- ja kivityypin pokémonit ovat sille vaikeita vastustajia. Se on pokedexin numero 255. Torchicin nimi tulee englannin kielen sanoista torch joka tarkoittaa soihtua ja chick joka tarkoittaa kananpoikasta/tipua.


title: Luettelo Pokémon-lajeista (252–280)

text: Combusken on pokémon, joka on Torchicin seuraava muoto. Combusken voi kehittyä vielä Blazikeniksi. Combusken on tulityypin pokémon. Se muistuttaa ulkomudoltaan kanaa ja sillä on oranssi nokka sekä töyhtö.


title: Luettelo Pokémon-lajeista (252–280)

text: Blaziken on tuli- ja taistelutyypin pokémon, joka on kehittynyt Combuskenista (tasolla 36), joka on kehittynyt Torchicista. Blaziken on Hoennin Pokédexissä kuudes pokémon. Se pystyy nykyään myös mega-kehittymään.


title: Luettelo Pokémon-lajeista (252–280)

text: Mudkip on vesi-tyypin pokémon. Se on aloitus-pokémon Pokémon Rubyssa, Sapphiressa ja Emeraldissa. Mudkip on hyvä tuli-, kivi- ja maa-tyypin pokémoneja vastaan. Mudkip on heikko kasvityypin pokémoneja vastaan.


title: Luettelo Pokémon-lajeista (252–280)

text: Mudkip kehittyy Marshtompiksi 16-tasoisena. 36-tasoisena Marshtomp kehittyy Swampertiksi.


title: Luettelo Pokémon-lajeista (252–280)

text: Marshtomp on Mudkipin kehittyneempi muoto. Se on hyvä tuli-, kivi ja maa tyypin pokemoneja vastaan. Marshtomp on pienemmän muotonsa tapaan vesi- ja maatyypin pokemon.


title: Luettelo Pokémon-lajeista (252–280)

text: Marshtomp muuttuu 36-tasoisena Swampertiksi. Swampert on tämän pokémonin viimeinen muoto.


title: Luettelo Pokémon-lajeista (252–280)

text: Swampert on vesi- ja maa-tyypin pokémon. Swampert on hyvä maa-, kivi- ja tuli-tyypin pokemoneja vastaan, mutta heikko lehti-tyyppiä vastaan. Se on Mudkipin viimeinen kehitysvaihe. Marshtomp kehittyy 36-tasoisena Swampertiksi. Swampert pystyy nykyään myös mega-kehittymään.


title: Luettelo Pokémon-lajeista (252–280)

text: Poochyena on pimeystyyppinen Pokémon-laji. Se kehittyy Mightyenaksi tasolla 18.


title: Luettelo Pokémon-lajeista (252–280)

text: Mighthyena on hyenaa muistuttava pimeystyypin pokémon, joka kehittyy Poochyenasta.


title: Luettelo Pokémon-lajeista (252–280)

text: Zigzagoon on pesukarhua muistuttava perustyypin pokémon, joka kehittyy Linooneksi tasolla 20.


title: Luettelo Pokémon-lajeista (252–280)

text: Linoone on perustyypin pokémon, joka kehittyy Zigzagoonista.


title: Luettelo Pokémon-lajeista (252–280)

text: Wurmple on hyönteistyypin pokémon, joka kehittyy Silcooniksi tai Cascooniksi riippuen sen luonteesta.


title: Luettelo Pokémon-lajeista (252–280)

text: Silcoon on kolmannen sukupolven hyönteistyypin Pokémon, joka kehittyy Wurmplesta tasolla 8. Se kehittyy Beautiflyksi tasolla 12.


title: Luettelo Pokémon-lajeista (252–280)

text: Beautifly on kolmannen sukupolven hyönteis- ja lentotyypin perhosmainen Pokémon-hahmo, jonka tunnetuin ihmisomistaja animessa on May. Pokemon-animessa Beautiflystä tulee se Pokémon, jota May useimmin käyttää kilpailuissa.


title: Luettelo Pokémon-lajeista (252–280)

text: Nimi Beautifly tulee sanoista beautiful (kaunis), fly (lento) ja butterfly (perhonen). Beautifly on heikko sähkö-, kivi-, tuli-, lento- ja jäätyypin iskuille. Beautiflyhyn eivät tehoa maatyypin iskut.


title: Luettelo Pokémon-lajeista (252–280)

text: Cascoon on kolmannen sukupolven hyönteistyypin pokémon, joka kehittyy Wurmplesta ja kehittyy Dustoxiksi tasolla 12.


title: Luettelo Pokémon-lajeista (252–280)

text: Dustox on kolmannessa sukupolvessa esitelty hyönteis- ja myrkkytyypin Pokémon, joka kehittyy Cascoonista ja on toinen Wurmplen viimeisistä kehitysmuodoista.


title: Luettelo Pokémon-lajeista (252–280)

text: Lotad on kolmannen sukupolven vesi- ja ruohotyypin Pokémon, joka on Lombren ja Ludicolon ensimmäinen muoto. Sillä on lumme päässä. Sen saa napattua esimerkiksi Sapphiressä ja Emeraldissa.


title: Luettelo Pokémon-lajeista (252–280)

text: Lombre on kolmannen sukupolven vesi-/ruohotyyppinen lumme-Pokémon. Sen edeltävä muoto on Lotad ja seuraava Ludicolo, joksi se kehittyy Vesikiven ("Water Stone") avulla. Sen nimi tulee sanoista "lotus" ja "sombrero". Animesarjassa Ashin kaverilla Brockilla oli Lotad, joka kehittyi Lombreksi ja vielä myöhemmin Ludicoloksi.


title: Luettelo Pokémon-lajeista (252–280)

text: Seedot on kolmannen sukupolven ruohotyypin Pokémon, joka kehittyy Nuzleafiksi, joka taas kehittyy Shirftyksi.


title: Luettelo Pokémon-lajeista (252–280)

text: Ralts () on kolmannen sukupolven meedio- ja keijutyypin Pokémon-hahmo. Sen järjestysnumero on #280 "National Pokédex"issa ja #029 "Hoenn Pokédex"issa. Sen seuraava muoto on Kirlia, joksi se kehittyy tasolla 20 ja kolmas muoto on Gardevoir, joksi se kehittyy tasolla 30. Neljännessä sukupolvessa Kirlia voi kehittyä myös Galladeksi "Dawn Stone"n avulla, joskin se onnistuu vain, jos kehitettävä Kirlia on uros.


title: Mauri Holappa

text: Mauri Holappa (s. 9. kesäkuuta 1965 Utajärvi) on suomalainen entinen jalkapalloilija, pelipaikaltaan keskikenttäpelaaja. Hän pelasi Suomen pääsarjatasolla 1980- ja 1990-luvuilla Oulun Palloseurassa, Oulun Työväen Palloilijoissa, Valkeakosken Hakassa ja Rovaniemen Palloseurassa. Lisäksi hän pelasi alemmilla sarjatasoilla niin Suomessa kuin Ruotsissakin. Peliuransa jälkeen Holappa on toiminut valmentajana. Hän valmensi RoPS:aa Veikkausliiga-kaudella 2001. Tällä hetkellä hän toimii junioripäällikkönä Itä-Hakkilan Kilvassa


title: Klebér Saarenpää

text: Klebér Saarenpää (s. 14. joulukuuta 1975 Uppsala, Ruotsi) on ruotsalainen entinen jalkapalloilija ja nykyinen jalkapallovalmentaja. Hän toimii Syrianska FC:n päävalmentajana. Peliurallaan Saarenpää pelasi puolustajana pääsarjatasolla Ruotsissa ja Tanskassa. Ruotsin A-maajoukkuetta hän edusti 11 kertaa.


title: Isomäki (sukunimi)

text: Isomäki-nimisiä henkilöitä:


title: Mäkelin

text: Mäkelin on suomenkielinen sukunimi. Mäkelin-nimisiä henkilöitä:


title: Torkki

text: Torkki on suomenkielinen sukunimi. Torkki-nimisiä henkilöitä:


title: Lätti (sukunimi)

text: Lätti-nimisiä henkilöitä:


title: Saul Alinsky

text: Saul David Alinsky (30. tammikuuta, 1909 – 12. kesäkuuta 1972) oli amerikkalainen kansalaisaktivisti, jota pidetään yhtenä nykyaikaisen kansalaisjärjestötoiminnan perustajista. Hän pyrki kohentamaan Yhdysvaltojen köyhien asuinalueiden olosuhteita, ja 1950-luvulta lähtien hän keskittyi afroamerikkalaisen väestönosan elinolojen parantamiseen erityisesti Chicagon, New Yorkin ja Kalifornian ghetoissa.


title: Saul Alinsky

text: Alinsky syntyi Chicagossa vuonna 1909 venäjänjuutalaiseen maahanmuuttajaperheeseen. Han valmistui arkeologiksi Chicagon yliopistosta, mutta alkoi työskennellä ensin kriminologina Illinoisin vankiloissa ja sitten organisaattorina ammattiyhdistysliikkeen tehtävissä. Vuonna 1939 Alinsky ryhtyi aktivoimaan Chicagon slummien asukkaita mukaan järjestötoimintaan ja sai työstään kiitosta Illinoisin kuvernööriltä Adlai Stevensonilta.


title: Saul Alinsky

text: Alinskyn metodit olivat usein tarkoituksellisen provosoivia, koska hän uskoi että naurettavin taktiikka voi olla tehokkain. Hän uhkasi kerran järjestää ”pieruhyökkäyksen” Rochesterin kaupunginorkesterin konserttiin, jossa yleisö koostui kaupungin silmäätekevistä. Suunnitelman mukaan aktivistien tuli syödä runsaasti papuja ennen konserttia ja siirtyä sitten salin puolelle kilpailemaan orkesterin puhallinsoitinten kanssa. Pelkkä uhkaus riitti tavoitteen saavuttamiseen, eikä suunnitelmaa tarvinnut toteuttaa. Samoin kävi Chicagossa, jossa Alinsky uhkasi järjestää O'Haren lentokentän vessoihin hyvin pukeutuneita mustia miehiä varaamaan kaikki pisoaarit. Hän piti ymmärrettävänä, että sorretut haluavat kirjaimellisesti tai kuvaannollisesti ”paskoa sortajiensa päälle”.


title: Saul Alinsky

text: Alinskyllä on ollut suuri vaikutus moniin Yhdysvaltojen poliittisiin johtajiin ja kansalaisaktivisteihin. Presidentti Barack Obama toimi 1980-luvulla Chicagossa järjestöaktiivina, minkä vuoksi Newt Gingrich syytti häntä vuonna 2012 ”Alinskyn tyyppiseksi radikaaliksi”. Hillary Clintonin (tuolloin Hillary Rodham) opinnäytetyö vuodelta 1969 käsittelee Alinskyn toimintaperiaatteita, ja opinnäytettä varten tehtyjen kahden haastattelun aikana Alinsky teki Rodhamille työtarjouksen, josta tämä kuitenkin kieltäytyi. Kansalaisoikeustaistelija César Chávezin mentori oli entinen Alinskyn työtoveri, ja nykyiset teekutsuliikkeen aktiivit jakavat Alinskyn kirjaa "Rules for Radicals" oppaaksi ruohonjuuritason kansalaistoiminnan järjestämisestä.


title: Saul Alinsky

text: Alinsky esittelee metodiaan teoksessa "Rules for Radicals" (1971).


title: Valeria Mazza

text: Valeria Raquel Mazza (s. 17. helmikuuta 1972) on argentiinalainen valokuvamalli ja liikenainen.


title: Valeria Mazza

text: Valeria Mazza syntyi Rosariossa Santa Fen maakunnassa. Hän nousi kuuluisuuteen vuonna 1996 kun hän esiintyi "Sports Illustrated Swimsuit Issue" -lehden kannessa. Hän esiintyi sitten San Remon musiikkifestivaaleilla Italiassa. Mazza esiintyi myös "Glamour", "Elle" ja "Vogue" -lehtien kansissa. Koska liikenaisen hän on julkaissut kolme hajuvedet, hänen oman lehden ja loi tuotantoyhtiön.


title: Valeria Mazza

text: Valeria Mazza meni naimisiin liikemies Alejandro Gravierin kanssa toukokuussa 1998. Heillä on neljä lasta: pojat Balthazar (s. 29. toukokuuta 1999), Tiziano (s. 12. maaliskuuta 2002), Benicio (s. 23. helmikuuta 2005) ja tytär Taína (s. 22. huhtikuuta 2008). He asuvat Buenos Airesissa.


title: Anderstorp

text: Anderstorp on taajama ja entinen kauppala Gislavedin kunnassa Etelä-Ruotsissa. Se kuuluu Smålandin historialliseen maakuntaan ja Jönköpingin lääniiin. Vuoden 2010 lopussa taajamassa oli 4 965 asukasta.


title: Anderstorp

text: Anderstorp sijaitsee noin 4 kilometrin päässä kunnan keskustaajamasta Gislavedistä. Anderstorp kuuluu Gnosjöandanin kulttuurimaantieteelliseen alueeseen, ja siellä on monipuolista pienteollisuutta.


title: Anderstorp

text: Anderstorpin taajaväkinen yhdyskunta perustettiin samannimiseen maalaiskuntaan vuonna 1943. Koko maalaiskunta muutettiin vuonna 1953 Anderstorpin kauppalaksi. Vuonna 1971 Ruotsissa siirryttiin yhtenäiseen kuntamuotoon, jolloin kauppalasta tuli Anderstorpin kunta. Kunta liitettiin osaksi nykyistä Gislavedin kuntaa vuonna 1974. Kauppalalla ei ollut käytössään vaakunaa.


title: Anderstorp

text: Anderstorpin kauppala kuului Anderstorpin seurakuntaan, joka on edelleen olemassa.


title: Anderstorp

text: Anderstorpissa sijaitsee moottorirata Scandinavian Raceway. Sieltä on kotoisin myös käsipalloseura Anderstorp SK.


title: Hamran kansallispuisto

text: Hamran kansallispuisto on Ruotsissa Gävleborgin läänissä sijaitseva kansallispuisto. Se sijaitsee Ljusdalin kunnan alueella. Puisto on perustettu vuonna 1909, mutta sitä laajennettiin vuonna 2011. Aluksi puisto oli 28 hehtaarin kokoinen, mutta nykyisin sen koko on lähes 1400 hehtaaria. Melkein puolet alueesta on suota, mutta se on kuitenkin tunnettu vanhoista metsistään.


title: Ramundebodan luostari

text: Ramundebodan luostari on entinen luostari, joka sijaitsee Ruotsissa nykyisen Laxån kunnan alueella Bora-järven rannalla. Luostari kuului Antoniittojen konventille ja on peräisin 1400-luvulta. Rauniot on restauroitu vuosina 2009-2010. Paikalla on sijainnut vuosina 1686-1688 rakennettu Ramundebodan kirkko, joka siirrettiin Laxån taajamaan vuonna 1899.


title: Risebergan luostari

text: Risebergin luostari on entinen luostari Ruotsissa nykyisen Lekebergin kunnan alueella. Luostari oli sistersiläinen nunnaluostari ja oli toiminnassa 1100-luvun lopusta 1500-luvun puoliväliin. Kun uskonpuhdistus tuli vuonna 1527, niin luostarin omaisuus vietiin valtiolle. Vuonna 1546 luostariin osui salama ja se paloi kokonaan.


title: Käänteinen opetus

text: Käänteinen opetus (tai käänteinen luokkahuone, t. flipped learning) on monimuoto-opetuksen muoto, jossa käytetään apuna internetissä olevia opetusmateriaaleja, jolloin varsinaisella oppitunnilla jää enemmän aikaa opettajan ja opiskelijoiden väliselle vuorovaikutukselle. Yleisimmin tämä tehdään antamalla opiskelijoille esitehtäväksi verkossa olevien videoiden katsominen ja niihin perustuvien tehtävien tekeminen.


title: Käänteinen opetus

text: Sanalla ”käänteinen” viitataan vastakohdan omaisesti vallalla olevaan perinteiseen opetusmenetelmään, jossa opettaja ensin opettaa uuden asian oppitunnilla, jonka jälkeen opiskelijat jatkavat aiheen opiskelua kotitehtävänä. Käänteisen opetuksen tavoitteena on saada opiskelijat tutustumaan uuteen asiaan ensin itsenäisesti, minkä jälkeen asian käsittelyä jatketaan yhdessä oppitunnilla. Käänteinen opetus korostaa siten 1) opiskelijan omaa aktiivisuuta oppimisessa, 2) opiskelijoiden välistä vuorovaikutusta ja 3) teknologian ja internet-resurssien käyttöä opetuksessa.


title: Käänteinen opetus

text: Yleinen väärinkäsitys on, että videoita on pidettävä kaiken opetuksen perustana. Menetelmä pitää tärkeämpänä yhteistä aikaa, jota vapautuu mielekkäälle sosiaaliselle oppimiselle sekä opitun syventämiselle ja soveltamiselle.


title: Käänteinen opetus

text: On olemassa kaksi käänteisen oppimisen näkemystä, "flipped classroom" ja "flipped learning". Molemmissa keskitytään oppimisen yhteisöllisyyteen ja sen tuottamaan hyötyyn yksilön oppimisen näkökulmasta. Flipped learning ja flipped classroom tarkoittavat kuitenkin eri asioita ja yhteisöllisyyden perusajatukset poikkeavat menetelmissä toisistaan. Flipped classroomissa on kyse yhteistoiminnallisesta oppimisesta, joka käynnistyy opettajan toimesta ja on opettajan kontrollin alaista. Flipped learningissä on kyse yhteisöllisestä oppimisesta, jossa oppilas saa hyödyntää yhteisöä ja opettajaa väylänä omaan motivoitumiseensa. Opettajan rooli muuttuu tiedon jakajasta yksilöllistä oppimista ja oppilaiden itseohjautuvuutta tukevaksi. Käsite ”flipped learning” on peräisin vuodelta 2014 ja sen taustalla on isompi yhteisö. Useat pitävät tämän näkemyksen oppi-isänä Harvardin yliopiston fysiikan professoria Erik Mazuria ja hänen 1990-luvun alussa kehittämäänsä vertaisohjaus eli "peer instruction" -opetusmenetelmää. Flipped classroom käsitteen voidaan katsoa alkaneen vuonna 2007, kun coloradolaiset kemian opettajat Jon Bergmann ja Aron Sams ryhtyivät videoimaan oppituntejaan ja huomasivat, että opettajajohtoisesta opetuksesta luopumisella oli saavutettavissa huomattavia etuja. Bergman ja Sams ovat soveltaneet käänteistä opetusta Bloomin tavoiteoppimiseen (Flipped Mastery Model).


title: Käänteinen opetus

text: Käänteistä opetusta kuvataan usein perinteisen opetuksen vastakohtana. Perinteisellä tarkoitetaan näissä tapauksissa sitä, että opettaja käyttää luokka-ajan uuden asian opettamiseen ja opiskelijat jatkavat aiheen opiskelua kotitehtävänä. Monen pohjoismaisen peruskoulun opetusmenetelmiä katsottaessa näin ei kuitenkaan ole. Oppitunneilla käsitellään asiaa monipuolisesti ja eri näkökulmista, eikä painopiste ole aina luennoinnissa. Tätä ”perinteisen opetuksen” mallia käytetään lähinnä instituutioissa, joissa luokkakoot ovat hyvin suuria.


title: Käänteinen opetus

text: Käänteistä opetusta menestyksellisesti käyttäneet opettajat ovat raportoineet, että itse käänteisen opetuksen malli häviää ajan myötä. Se on heidän mukaan vain välivaihe erilaiseen, oppijoita voimaannuttavaan oppimiskulttuuriin.


title: Systeemien teoria

text: Systeemien teoria on poikkitieteellistä järjestelmien tutkimusta tavoitteena löytää sellaisia periaatteita, joita voidaan soveltaa kaikentyyppisten systeemien käsittelyyn eri tutkimusaloilla. Termillä ei ole vielä täysin vakiintunutta merkitystä. Sitä voidaan kuitenkin pitää systeemiajattelun erikoistapauksena ja yleistyksenä yleisestä systeemitieteestä, joka muodostaa systeemisen näkökulman. Systeemien teorian käsite on saanut alkunsa Ludwig von Bertalanffyn yleisestä systeemien teoriasta. Sitä on sovellettu myöhemmin muilla alueilla kuten toimintojen teoriassa (action theory) ja sosiaalisten systeemeitten teoriassa.


title: Systeemien teoria

text:
Systeemiajattelu jaetaan kolmeen pääalueeseen: analyysiin, synteesiin ja systeemitiedon tarpeisiin(system inquiry).
Ludwig von Bertalanffy on jakanut pääsyn systeemien tietoon kolmeen ryhmään: Filosofia, Tiede ja Teknologia. Tätä jakoa on tarkennettu edelleen neljäksi systeemikyselyitten ryhmäksi:


title: Systeemien teoria

text: Systeemikyselyt toimivat rekursiivisesti tasolta toiselle. Kun filosofia ja teoria liitetään käsitteeseen tietämys, ja menetelmä ja sovellus käsitteeseen toiminto (action), systeemikyselyä voidaan pitää tietämyksenkäsittelyn toimintona.


title: Sauvonjoki

text: Sauvonjoki on joki Sauvon kunnassa Varsinais-Suomessa. Joki saa alkunsa Paimiossa, josta se virtaa lounaaseen Sauvon läpi ja laskee suurilta osin kuivuneeseen Sauvonlahteen, joka on osa Saaristomerta. Jokea kutsutaan sen yläjuoksulla Poutajoeksi.


title: Sauvonjoki

text: Vielä 1800-luvulla Sauvonjoen suistossa oli Sauvonlahti. Lahti on kuivunut ja myös tarkoituksella kuivatettu maanviljelykäyttöön ja sen pengerpadot ovat muuttuneet koivikoksi. Lahdesta on tullut kosteikko, joka on yhteydessä Saaristomereen kapean salmen kautta.


title: Sakatin malmiesiintymä

text: Sakatin malmiesiintymä on Sodankylässä sijaitseva kupari- ja nikkeliesiintymä. Euroopan rikkaimman monimetalliesiintymän hyödyntämistä valmistelee brittiläisen kaivosyhtiön Anglo American Ltd:n omistama "AA Sakatti Mining Oy". Sakattiin liittyviä valtauksia ja malminetsintälupia on voimassa noin 30 000 hehtaaria (vuonna 2016).


title: Sakatin malmiesiintymä

text: Sakatin kupari-nikkeliesiintymä sijaitsee Kersilön kylän lähistöllä Natura 2000 -alueeksi ja soidensuojelualueeksi merkityn Viiankiaavan alapuolella. Kaivosluvan myöntäminen edellyttäisi ainakin osittaista Viiankiaavan suojelun purkamista.


title: Sakatin malmiesiintymä

text: Sakatin alue kuuluu Keski-Lapin vihreäkivivyöhykkeeseen, jonka ikä on noin 2,44–1,98 miljardia vuotta. Alueen geologiassa on samanlaisuuksia Petsamon nikkelialueeseen. Sakatti sijaitsee 17 kilometrin päässä Kevitsasta, jossa on myös merkittävä kupari-nikkelikaivos.


title: Sakatin malmiesiintymä

text: Tyypiltään Sakatti on magmaattinen Cu–Ni–PGE-esiintymä. Mineralisaation isäntäkivi on putkimainen, paikoin läpikotaisin serpentiniittiytynyt oliviinikumulaattikappale, joka lävistää komatiittista laavakenttää. Kumulaatin yläpuolella on kalsiittimuuntunutta breksiaa ja mafista tuffikiveä. Esiintymä viettää 45 asteen kulmassa luoteeseen, ja sitä on pystytty seuraamaan 1 500 metrin matkalta. Malmiesiintymän rikkain osa esiintyy yli 500 metrin syvyydessä maan alla.


title: Sakatin malmiesiintymä

text: Mineralisaatio muodostuu kuparikiisuvaltaisista pirotteista ja suoniverkostosta esiintymän itäosissa, sen matalassa päässä, ja nikkelipitoisista massiivisista sulfideista lännessä, sen syvässä päässä. Massiivisten sulfidien tärkeimmät malmimineraalit ovat pyrrotiitti-pentlandiitti ja kuparikiisu. Paikoin esiintyy myös kobolttipitoista pyriittiä sekä pyriitin muuttamaa pentlandiittia eli violariittia. Mikroskooppitutkimuksissa on myös havaittu merenskyiittiä, joka on harvinainen telluuri-vismuttimineraali.


title: Sakatin malmiesiintymä

text: Esiintymän havaitut ja todennäköiset varannot ovat 3,5 Mt @ 3,45 % Cu, 2,47 % Ni ja 0,83 ppm Au, Pt ja Pd. Lisäksi mahdollisia varantoja on 40,9 Mt @ 1,77 % Cu, 0,83 % Ni ja 1,37 ppm Au, Pt ja Pd. Esiintymän tarkkaa kokoa ei tiedetä, sillä se on avoinna lähes joka suuntaan. Sakatin nikkelipitoisuus on kuitenkin moninkertainen Talvivaaran nikkelipitoisuuteen nähden ja selvästi parempi kuin Kevitsan.


title: Sakatin malmiesiintymä

text: Viiankiaavan aapasuoalue edustaa rimpinevaa, jota halkovat kilometrien pituiset jänteet. Pääosa Viiankiaavasta otettiin soidensuojelualueeksi jo vuonna 1988.


title: Sakatin malmiesiintymä

text: Viiankiaapa on liitetty Natura 2000 -verkostoon EU:n luontodirektiivin ja lintudirektiivin perusteella. Alueella on tavattu 90 lintulajia, joista 21 on uhanalaisia tai silmälläpidettäviä. Lisäksi alueella on tavattu kymmenen uhanalaista tai silmälläpidettävää putkilokasvi- ja sammallajia.


title: Sakatin malmiesiintymä

text: Suojelualueen pinta-ala on noin 66 neliökilometriä. Osa alueen maista on yksityisiä maita, jotka on suojattu rauhoitussopimuksella. Osa maista on Metsähallituksen hallinnassa.


title: Sakatin malmiesiintymä

text: Anglo Americanin valtausoikeudet Sakattilammilla tulivat voimaan elokuussa 2004. Esiintymä osoittautui huomattavan suureksi vuonna 2009, kun kairaukset lävistivät Sakatin pääesiintymän ja eräästä kairanreiästä tehdyissä analyyseissä tavattiin 150 metrin matkalla keskimäärin 1,01 % kuparia (Cu), 0,23 % nikkeliä (Ni) ja 0,96 ppm kultaa (Au) ja platinaryhmän (PGE) alkuaineita (platina, palladium).


title: Sakatin malmiesiintymä

text: Syyskuussa 2010 Työ- ja elinkeinoministeriö jatkoi Anglo American Explorationin valtausoikeuksia 17.8.2012 asti. Valtauspäätöksessä edellytettiin, että Viiankiaavalla saa suorittaa syväkairauksia vain talvella maan ollessa roudassa, eikä kairaussoijaa saa jättää maastoon.


title: Sakatin malmiesiintymä

text: Uusi kaivoslaki tuli voimaan heinäkuussa 2011. Lokakuussa 2011 kaupparekisteriin kirjattiin Anglo Americanin tytäryhtiö AA Sakatti Mining Oy, jolle oikeudet siirtyivät. Sakatin kivinäytteiden suuri metallipitoisuus tuli ensimmäistä kertaa suuren yleisön tietoon marraskuussa 2011, kun esiintymän löytäjä, englantilainen geologi Jim Coppard piti asiasta tiedotustilaisuuden Levillä.


title: Sakatin malmiesiintymä

text: Helmi–maaliskuussa 2012 AA Sakatti Mining Oy haki valtaukseensa jatkoa. Ympäristöministeriö myönsi soidensuojelualuetta koskevan jatkotutkimusluvan saman vuoden kesäkuussa, ja Lapin luonnonsuojelupiiri ry valitti siitä Korkeimpaan hallinto-oikeuteen. Saman vuoden elokuussa Tukes myönsi malminetsintään jatkoluvan, mutta Lapin luonnonsuojelupiiri, Metsähallitus ja Lapin ELY-keskus valittivat päätöksestä Rovaniemen hallinto-oikeuteen. Tutkimuskairaukset päättyivät yli neljäksi vuodeksi, sillä elokuun jälkeen yhtiöllä ei ollut enää voimassa olevia tutkimuslupia Viiankiaavan alueella.


title: Sakatin malmiesiintymä

text: Tukes pyysi Rovaniemen hallinto-oikeudelta malminetsintäluvan palauttamista uudelleenkäsittelyyn. Kesäkuussa 2013 Tukes myönsi AA Sakatti Mining Oy:lle jälleen jatkoluvan ja antoi siihen myös täytäntöönpanomääräyksen. Tätä seuranneiden valitusten johdosta Rovaniemen hallinto-oikeus kumosi täytäntöönpanomääräyksen syyskuussa 2013. Lokakuussa 2013 Korkein hallinto-oikeus palautti tutkimuslupaa koskevan asian ympäristöministeriölle uudelleenkäsittelyyn ministeriön pyynnöstä.


title: Sakatin malmiesiintymä

text: Vuosina 2012–2013 Natura-alueen ympäristössä harjoitettiin viistoonkairauksia, joista osan epäiltiin tunkeutuneen alueelle, johon yhtiöllä ei ollut voimassa olevaa tutkimuslupaa. Europarlamentaarikko Heidi Hautala (Greens/EFA) jätti aiheesta kirjallisen kysymyksen EU-komissiolle vuonna 2016.


title: Sakatin malmiesiintymä

text: Huhtikuussa 2014 Oulun ja Rovaniemen hallinto-oikeudet yhdistyivät Pohjois-Suomen hallinto-oikeudeksi. Saman vuoden joulukuussa hallinto-oikeus kumosi Tukesin myöntämän malminetsinnän jatkoluvan puutteellisen Natura-arvioinnin perusteella. Hankkeelle valmisteltiin tämän jälkeen uusi Natura-arviointi joka korvasi aiemmat.


title: Sakatin malmiesiintymä

text: 28.10.2015 Tukes myönsi AA Sakatti Mining Oy:lle malminetsintäluvan kolmeksi vuodeksi. Seuraavana päivänä ympäristöministeriö myönsi Viiankiaavalle tutkimusluvan vuosille 2015–2020 edellyttäen, että etsintäalue on roudassa ja lumen peitossa etsintöjen aikana. Malminetsintäluvasta ja tutkimusluvasta valitettiin, mutta Tukes antoi luvan päätöksen täytäntöönpanoon muutoksenhausta huolimatta. Kairaukset pääsivät jatkumaan loppuvuodesta 2016.


title: Sakatin malmiesiintymä

text: Pohjois-Suomen hallinto-oikeus ja Korkein hallinto-oikeus hylkäsivät valitukset elokuussa 2016. Edellisestä hylkäyspäätöksestä valitettiin edelleen Korkeimpaan hallinto-oikeuteen, mutta se hylkäsi valituksen maaliskuussa 2018.


title: Sakatin malmiesiintymä

text: Sakatin hankkeen ympäristövaikutusten arviointiprosessi käynnistyi maaliskuussa 2017. Ympäristövaikutusten arviointiohjelma valmistui tammikuussa 2018, ja sen laati Pöyry. YVA-selostuksen on määrä valmistua kesällä 2019.


title: Sakatin malmiesiintymä

text: Keväällä 2018 AA Sakatti Mining Oy ilmoitti, että edellisen talven kairaustöiden maastopaikoilta on löydetty merkkejä polttoainevuodoista. Suojelualueelta on tunnistettu kymmenkunta polttoainevuotopaikkaa.


title: Sakatin malmiesiintymä

text: Malminetsintävaiheessa AA Sakatti Mining Oy on rakentanut Sodankylään toimistotiloja sekä tilat kivinäytteiden käsittelyyn ja varastointiin. Vuonna 2012 hanke työllisti 18 vakinaista työntekijää ja maastotöissä 150 urakoitsijaa.


title: Sakatin malmiesiintymä

text: Mahdollisen kaivoksen toiminta voisi alkaa aikaisintaan vuonna 2027. Tätä varten on suunniteltu myös rautatien rakentamista Sodankylään.


title: Suhangon kaivos

text: Suhangon kaivos on Ranualle suunnitteilla oleva platinametalleja, lähinnä palladiumia tuottava kaivos. Kaivoshankkeen takana on eteläafrikkalaisen Gold Fields-kaivosyhtiön omistama Gold Field Arctic Platinum Oy. Kaivoksen toiminta-ajaksi arvioitiin aluksi 12 vuotta mutta uusien malmilöydösten ansiosta se voisi kasvaa 20 vuoteen. Lopullinen päätös kaivoksen avaamisesta tehdään tämän hetken tiedon mukaan vuonna 2014 ja tuotanto voisi alkaa aikaisintaan vuonna 2018.


title: Suhangon kaivos

text: Kaivoksen on arvioitu tuottavan 110 miljoonaa tonnia malmia ja 330 miljoonaa tonnia sivukiveä 12 vuoden toiminta-aikana. Kaivoshankkeen arvioidaan vaativan 1,5 miljardin euron investoinnit ja se työllistäisi jopa 900 työntekijää. Malmin rikastamiseen on tarkoitus käyttää painehapetukseen perustuvaa kaksivaiheista Platsol-menetelmää.


title: Tolppanen

text: Tolppanen on seuraavien henkilöiden sukunimi:


title: Herala

text: Herala on suomenkielinen sukunimi. Herala-nimisiä henkilöitä:


title: Torvinen

text: Torvinen on suomalainen sukunimi, joka on muun muassa seuraavilla henkilöillä:


title: Reinikka

text: Reinikka on suomenkielinen sukunimi. Reinikka-nimisiä henkilöitä:


title: Tourunen

text: Tourunen on seuraavien henkilöiden sukunimi:


title: Tuunanen

text: Tuunanen on suomalainen sukunimi, joka on muun muassa seuraavilla henkilöillä:


title: Tyrväinen

text: Tyrväinen on suomalainen sukunimi, joka on muun muassa seuraavilla henkilöillä:


title: Uronen

text: Uronen on suomalainen sukunimi, joka on muun muassa seuraavilla henkilöillä:


title: Utriainen

text: Utriainen on seuraavien henkilöiden sukunimi:


title: Järventaus (sukunimi)

text: Järventaus on suomenkielinen sukunimi. Järventaus-nimisiä henkilöitä:


title: Kuusamon koboltti-kultaesiintymät

text: Kuusamon koboltti-kultaesiintymät ovat osa laajempaa Kuusamo–Kuolajärvi-malmiprovinssia. Niiden hyödyntämistä valmistelee vuonna 2017 perustettu australialais-suomalainen yritys Latitude 66 Cobalt Oy, joka hankki esiintymien oikeudet Polar Mining Oy:ltä ja Kuusamo Gold Oy:ltä.


title: Kuusamon koboltti-kultaesiintymät

text: Alueen esiintymiä ovat Juomasuo, Hangaslampi, Pohjasvaara, Meurastuksenaho ja Sivakkaharju Kuusamon ja Posion alueella. Nämä esiintymät sisältävät kultaa ja kobolttia sekä paikoin myös kuparia, uraania ja harvinaisia maametalleja. Mineraalivaroiksi on arvioitu 3,4 miljoonaa tonnia ja kultapitoisuus on 4,2 grammaa tonnissa. Mineraalivaroista 80–90% keskittyy Juomasuon ja Hangaslammen esiintymiin.


title: Kuusamon koboltti-kultaesiintymät

text: Polar Miningin aikanaan suunnittelema eteläinen satelliittikaivos Meurastuksenahon ja Sivakkaharjun alueella olisi sijainnut Kuusamon tärkeimmän matkailukeskuksen Rukan välittömässä läheisyydessä. Välitön matkailutulo Kuusamossa vuonna 2010 oli 91,4 miljoona euroa ja työllistyneiden määrä yli 800 henkilöä. Laaja joukko kuusamolaisia yrittäjiä ja luontoelinkeinon harjoittajia, Kuusamon asukkaita, loma-asukkaita sekä Kuusamon ystäviä perusti kaivoshankken johdosta Pro Kuusamo ry:n, jonka tavoitteena on säilyttää Kuusamo luontokaupunkina tulevaisuudessakin.


title: Kuusamon koboltti-kultaesiintymät

text: Esiintymät sijaitsevat Kuusamon vihreäkivivyöhykkeellä Käylän–Konttiahon antikliinirakenteessa. Isäntäkiven iät ovat n. 2,35-2,20 Ga. Kuusamon vihreäkivivyöhykkeen kerrosjärjestys tunnetaan hyvin, ja malmikriittiset yksiköt ovat keskittyneet alimpien vihreäkivimuodostumien, serisiittikvartsiittimuodostuman ja silttikivimuodostuman kohtiin. Kuusamon vihreäkivivyöhyke on metamorfoitunut vihreäliuskefasieksessa, ja albiittiutuminen on yleistä ja silmiinpistävää etenkin metasilttikivessä.


title: Kuusamon koboltti-kultaesiintymät

text: Kuusamon koboltti-kultaesiintymät ovat metamorfisia hydrotermisiä esiintymiä, jotka ovat syntyneet varhaisproterotsooisissa repeämisaltaissa, joihin on kerrostunut sedimenttejä ja evaporiitteja. Kullan isäntäkiviä ovat hydrotermisesti muuttuneet serisiittikvartsiitit, biotiitti-kloriittikivet, karbonaattialbiitit sekä mafiset vulkaniitit. Kuoren kultapitoiset fluidit ovat hakeutuneet esimerkiksi poimujen ja siirrosten risteyskohtiin ja rikastuneet rakenteiden ohjaamina. Monet esiintymät ovat muodoltaan litistyneitä putkia jotka viettävät jyrkästi ainakin 300 m syvyyteen, mahdollisesti syvemmällekin. Tärkeimpinä malmimineraaleina ovat pyriitti, magneettikiisu, kuparikiisu, pentlandiitti, koboltiitti ja uraniniitti.


title: Kuusamon koboltti-kultaesiintymät

text: Esiintymissä on kullan lisäksi huomattavasti perusmetalleja, joten niitä voidaan pitää anomalisina kultaesiintyminä. Kuusamon kultaesiintymiä on myös verrattu Blackbird-tyyppisiin esiintymiin Yhdysvaltain Idahossa.


title: Kysymysmerkkiyökkönen

text: Kysymysmerkkiyökkönen ("Syngrapha interrogationis") on erittäin yleinen keski- ja loppukesän yöperhoslaji.


title: Kysymysmerkkiyökkönen

text: Kysymysmerkkiyökkösen etusiivet ovat levottoman harmaankirjavat, ja niiden yleissävy vaihtelee yksilöiden välillä huomattavan paljon. Sisempi poikkiviiru on kaksinkertainen ja väriltään musta. Myös ulompi poikkiviiru on kaksinkertainen, mutta erottuu vaihtelevasti. Se saattaa muuttua siiven takareunan tuntumassa punertavan ruskeaksi. Munuaistäplä erottuu jokseenkin harmaana, ja sen musta reuna on kaksinkertainen. Siiven keskiosassa on valkoinen kuvio, joka muodostuu koukkumaisesta kaaresta sekä valkoisesta pisteestä, jotka yhdessä muostuttavat kysymysmerkkiä. Joskus kuvio on muodoltaan epämääräisempi. Siiven keskiosa on takareunan puolelta melko tumma. Siiven ulkoreunan tuntumassa aaltoviiru on musta, terävästi mutkitteleva, ja sen ulkopuolelta siipi on vaalea. Takasiivet ovat ruskeat ja ulkoreunastaan tummemmat. Siipiväli on 32–40 mm.


title: Kysymysmerkkiyökkönen

text: Lajin levinneisyys ulottuu Keski- ja Pohjois-Euroopasta Venäjän poikki Koreaan ja Japaniin. Lisäksi se on laajalti levinnyt Pohjois-Amerikkaan ja perhosta tavataan myös Islannissa. Suomessa kysymysmerkkiyökkönen esiintyy koko maassa. Perhoset lentävät yhtenä sukupolvena, jonka ensimmäiset yksilöt alkavat lentonsa jo kesäkuun puolivälin jälkeen ja viimeisiä voi tavata vielä syyskuun alkupuoliskolla. Lennon huippu on heinäkuun lopussa.


title: Kysymysmerkkiyökkönen

text: Kysymysmerkkiyökkösen voi tavata lähes kaikenlaisista elinympäristöistä, mutta yleisin se on kosteissa ympäristöissä, kuten soilla, soiden reunamilla sekä kosteissa metsissä. Tunturipaljakoilta laji puuttuu. Yökkönen on hyvin yleinen ja usein myös runsaslukuinen. Perhoset lentävät yöllä ja tulevat sekä valolle että syötille, mutta etenkin soilla ne saattavat olla aktiivsia myös päiväsaikaan. Perhoset käyvät kukilla imemässä mettä. Talvehtii keskenkasvuisena toukkana ja koteloituu kotelokopan sisään ravintokasvin oksalle.


title: Kysymysmerkkiyökkönen

text: Toukka elää erityisesti mustikalla ("Vaccinium myrtillus") ja juolukalla ("Vaccinium uliginosum"), mutta vähäisemmissä määrin myös koivuilla ("Betula") ja kanervalla ("Calluna vulgaris").


title: Vaittinen

text: Vaittinen on suomalainen sukunimi, joka on muun muassa seuraavilla henkilöillä:


title: Kupariyökkönen

text: Kupariyökkönen ("Syngrapha hochenwarthi") on yleinen tunturiseutujen yökköslaji.


title: Kupariyökkönen

text: Etusiivet ovat tummanruskeat, aavistuksen punertavansävyiset. Sisempi ja ulompi poikkiviiru erottuvat kaksinkertaisina, keskiosastaan vaaleanruskeina ja kapealla vyöhykkeellä ulomman poikkiviirun molemmin puolin siiven sävy on selvästi vaaleampi. Poikkiviirujen välinen alue on takaosastaan hyvin tummanruskea ja siiven keskellä on valkoinen, hieman kreikkalaista gamma-kirjainta muistuttava täplä. Rengas- ja munuaistäplä erottuvat heikosti vaaleanruskeina. Takasiivet ovat kirkkaankeltaiset ja niissä on melko kapea tummanruskea reunus. Siipiväli 28–32 mm.


title: Kupariyökkönen

text: Kupariyökkönen on levinneisyydeltään boreoalpiininen laji. Etelämpänä Euroopassa sitä tavataan Alpeilla, Balkanin vuoristoissa ja Kaukasuksella sekä idässä Altai ja Uralvuorten kautta Kamtsatkalle saakka. Pohjoisempana lajia tavataan Skandinavian pohjoisosissa. Suomessa lajin levinneisyys rajoittuu pohjoisimpaan Lappiin Enontekiön, Inarin ja Utsjoen alueille, mutta satunnaisesti sitä on tavattu etelämpänä Keski-Lapissa saakka. Perhoset lentävät yhtenä sukupolvena kesäkuun lopulta heinäkuun loppuun.


title: Kupariyökkönen

text: Kupariyökkönen on esiintymisalueellaan yleinen mutta paikoittainen laji ja vuosittaiset vaihtelut yksilömäärissä ovat suuria. Perhonen viihtyy metsänreunojen ja tunturipaljakoiden valoisilla ja runsaskukkaisilla niityillä, etenkin koivuvyöhykkeen tuntumassa. Monista muista yökkösistä poiketen perhoset ovat aktiivisia päivällä auringonpaisteessa, jolloin ne käyvät ahkerasti kukilla. Pieni toukka talvehtii ja koteloituu seuraavana kesänä kotelokoppaan ravintokasvin lehtien väliin.


title: Kupariyökkönen

text: Toukan ravintokasvi on tunturikurjenherne ("Astragalus alpinus").


title: Kirjovaskiyökkönen

text: Kirjovaskiyökkönen ("Autographa pulchrina") on varsin yleinen, punertavankirjava keskikesän yöperhoslaji.


title: Kirjovaskiyökkönen

text: Etusiipien pohjaväri vaihtelee vaalean punaruskeasta tumman violetinruskeaan ja ne ovat monimutkaisen sävykirjonsa vuoksi levottoman kirjavat. Siiven keskellä on pienehkö, valkoinen, kreikkalaista gamma-kirjainta muistuttava kuvio, joka on useimmiten jakaantunut kahteen erilliseen osaan. Kuvion takaa siipi on pieneltä alueelta ruosteenkellertävä. Munuaistäplän reunus on hopeisen vaalea ja täplä on takareunastaan musta. Sisempi ja ulompi poikkiviiru ovat vaaleanruskeat, gamma-kuviota tummemmat ja ulommassa poikkiviirussa on pieni, terävä mutka sisäänpäin. Aaltoviiru erottuu tummana ja siinä on loivasti kaartuva, hieman w-kirjaimen muotoinen mutka. Siipiripset ovat alapinnalta täplikkäät ja niiden ruskea tyviviiru on hyvin himmeä. Takasiivet ovat tummanharmaat, ulkoreunaa kohti tummenevat ja niiden alapinnalla on viivamaiseksi venynyt keskipilkku. Siipiväli 36–42 mm.


title: Kirjovaskiyökkönen

text: Lajia tavataan laajalla alueella läntisimmästä Euroopasta Japaniin saakka. Suomessa sitä tavataan lähes koko maassa etelärannikolta ainakin Keski-Lappiin saakka. Pohjoisesta havaintoja on kuitenkin huomattavasti etelää vähemmän. Perhoset ovat lennossa yhtenä sukupolvena kesäkuun alkupuolelta elokuulle lennon ollessa huipussaan heinäkuun alussa.


title: Kirjovaskiyökkönen

text: Kirjovaskiyökkönen on yleinen laji, joka viihtyy sekä kosteissa että kuivissa ympäristöissä. Rehevien metsien ja metsänreunusten lisäksi se on runsaslukuinen erilaisissa kulttuuriympäristöissä. Perhoset lentävät yöllä ja tulevat valolle. Ne myös käyvät kukilla. Laji talvehtii keskenkasvuisena toukkana ja koteloituu kotelokopan sisään ravintokasvin yhteenpunottujen lehtien väliin.


title: Kirjovaskiyökkönen

text: Toukka elää erilaisilla ruohovartisilla kasveilla.


title: Rompaksen kaivos

text: Rompaksen kaivos on Ylitorniolle suunnitteilla oleva kultakaivos. Kaivohankkeen takana on kanadalainen kaivosyhtiö Mawson Resources Ltd. Hanke oli vuonna 2012 tutkimusvaiheessa eikä päätöstä kaivoksen avaamisesta ole tehty. Kullan lisäksi alueelta on löydetty merkittäviä pitoisuuksia hopeaa ja uraania.


title: Rompaksen kaivos

text: Tutkimukset alueella alkoivat 2010. Kultaa on löydetty joistakin näytteistä jopa 3,5 kiloa tonnissa malmia.


title: Rompaksen kaivos

text: Rompaksen tutkimusalueen sisällä on myös Rompaksen Natura 2000-alue.


title: Arthemesia

text: Arthemesia oli suomalainen black metal -yhtye, joka toimi vuosina 1994–2010. Yhtyeen nimi perustuu koiruohoon "(Artemisia absinthium)", mikä viittaa madonruokaan.


title: Arthemesia

text: Yhtyeen jäsenistöön on sen toiminnassa olon aikana kuulunut useita tunnettuja suomalaismuusikoita.Promot


title: Läntän kaivos

text: Läntän kaivos on Kokkolan Ullavalle Läntän kylään suunnitteilla oleva litiumkaivos. Hanketta valmistelee suomalainen Keliber Oy.


title: Läntän kaivos

text: Läntän kaivoksesta on tarkoitus louhia vuodessa noin 350 000–400 000 spodumeenipegmatiittimalmia. Malmi aiotaan kuljettaa Kaustisella sijaitsevalle rikastamolle ja litiumkarbonaatin tuotantolaitokselle.


title: Gramary

text: Gramary on suomalainen vuonna 1997 perustettu black metal -yhtye. Se on julkaissut yhden studioalbumin, vuonna 2008 ilmestyneen "Suffocationin".


title: Poronaisk

text: Poronaisk () on vuoden 2010 väestönlaskennan mukaan 16 120 asukkaan kaupunki Venäjän itäosissa Sahalinin alueella. Tämä satamakaupunki sijaitsee Sahalinin saaren keskiosissa Ohotanmeren äärellä. Kaupunki toimii sitä ympäröivän Poronaiskin piirin hallintokeskuksena.


title: Suffocation (Gramaryn albumi)

text: Suffocation on suomalaisen black metal -yhtyeen Gramaryn ensimmäinen studioalbumi. Se on julkaistu vuonna 2008 levymerkillä Helvete.ru.


title: Taur Matan Ruak

text: José Maria Vasconcelos (tunnetaan yleisesti salanimellä Taur Matan Ruak) on itätimorilainen entinen sissijohtaja, puolustusvoimien komentaja, poliitikko ja maan entinen presidentti.


title: Taur Matan Ruak

text: Ruak valittiin selvin lukemin Itä-Timorin presidentiksi vuoden 2012 presidentinvaalissa. Ruak sai vaalien toisella kierroksella yli 61 prosenttia äänistä. Toiseksi tullut Francisco Guterres keräsi noin 39 prosenttia äänistä. Myös Guterres taisteli aikoinaan Indonesian miehityshallintoa vastaan. Francisco Guterres voitti vuoden 2017 predidentinvaalit ja hän astui virkaan toukokuussa 2017.


title: Tarja Mäkelä

text: Tarja Mäkelä on suomalainen laulaja. Hän on esiintynyt vuodesta 1985 lähtien, osallistuen myös tango-, valssi– ja iskelmäkilpailuihin. Mäkelä soittaa myös bassoa.


title: Tarja Mäkelä

text: Mäkelällä on oma Tarja Mäkelän orkesteri, jonka kapellimestarina toimii Ilpo Mäkelä. Yhtyeen ohjelmisto sisältää pääosin perinteikästä tanssimusiikkia ja ikivihreitä iskelmiä.


title: Tummavaskiyökkönen

text: Tummavaskiyökkönen, vanhemmassa kirjallisuudessa siperianvaskiyökkönen, ("Autographa mandarina") on levinneisyydeltään itäinen, kirjava yöperhoslaji.


title: Tummavaskiyökkönen

text: Laji muistuttaa ulkonäöltään erehdyttävän paljon huomattavasti yleisempää kirjovaskiyökköstä ("Autographa pulchrina") tai vähemmissä määrin gammayökköstä ("Autographa gamma"). Etusiivet ovat melko kapeat, yleissävyltään tumman punertavanruskeat ja niiden kuviointi on kirjovaskiyökköseen verrattuna tasaista. Sekä sisempi että ulompi poikkiviiru erottuvat selvästi mutkittelevina hopeanvalkoisina juovina ja erityisesti sisempi poikkiviiru on silmiinpistävä. Ulommassa poikkiviirussa on pieni, loiva mutka sisäänpäin. Siiven keskellä on suuri ja kirkkaanvalkoinen kreikan gamma-kirjainta muistuttava täplä. Aaltoviiru erottuu selvästi mustana ja tekee terävän W-kirjaimen muotoisen mutkan. Takasiivet ovat harmaanruskeat, ulkoreunaa kohti tummenevat ja niiden alapinnalla on pieni, pistemäinen keskipilkku. Siipiväli 34–38 mm.


title: Tummavaskiyökkönen

text: Lajin levinneisyys painottuu Keski- ja Itä-Aasiaan. Suomessa tummavaskiyökkönen on verraten uusi tulokas, joka tavattiin ensimmäisen kerran vuonna 1972, mutta tunnistettiin maalle uudeksi lajiksi vasta 1978. Nykyisin tummavaskiyökköstä tavataan laajalti eteläisessä Suomessa ja pohjoisimmat havainnot ovat Kokkola-Ilomantsi-linjalta. Perhoset lentävät pääasiassa heinäkuulta syyskuulle.


title: Tummavaskiyökkönen

text: Tummavaskiyökkönen elää luultavasti metsissä ja aroilla. Perhoset tulevat valolle.


title: Tummavaskiyökkönen

text: Toukka elää erilaisilla matalilla ruohovartisilla kasveilla.


title: Rusovaskiyökkönen

text: Rusovaskiyökkönen ("Autographa jota") on melko yleinen metalliyökkösiin kuuluva yöperhoslaji.


title: Rusovaskiyökkönen

text: Rusovaskiyökkönen muistuttaa paljon erityisesti kirjovaskiyökköstä ("Autographa pulchrina"). Etusiivet ovat yleisväritykseltään melko tasaisesti vaalean punertavanruskeat ja keskiosan takaosaa lukuun ottamatta selvästi ruusunpunahohteiset. Sisempi ja ulompi poikkiviiru ovat kaksinkertaiset, vaaleanruskeat, keskeltä vaaleat ja lähes suorat. Ulompi poikkiviiru tekee siiven kuitenkin takaosassa pienen mutkan sisäänpäin. Siiven keskellä on hopeanvalkoinen kuvio, joka muistuttaa muodoltaan kreikkalaisen aakkoston gammaa, mutta on usein jakaantunut kahdeksi erilliseksi osaksi. Kuviosta takareunaan saakka siipi on keskiosastaan lämpimän oransinruskea. Siipiripset ovat alapinnaltaan yksiväriset. Takasiivet ovat vaalean kellanruskeat, ulkoreunastaan tummemmat. Siipiväli 43–46 mm.


title: Rusovaskiyökkönen

text: Levinneisyysalue ulottuu Euroopasta Keski-Aasian poikki Siperian itäosiin. Suomessa rusovaskiyökköstä tavataan Ahvenanmaalta lounaisrannikolle ja Hankoniemelle sekä idempänä Etelä-Karjalan ja Itä-Uudenmaan rannikoilla. Levinneisyys painottuu eteläisille rannikkoalueille ja sisämaasta havaintoja on vain vähän. Perhoset lentävät yhtenä sukupolvena kesäkuun puolivälistä heinäkuun lopulle.


title: Rusovaskiyökkönen

text: Tyypillisimmin rusovaskiyökkönen elää rehevissä kosteapohjaisissa lehti- ja sekametsissä, lehdoissa tai rannoilla. Satunnaisemmin sen saattaa kuitenkin tavata myös kuivemmilla paikoilla tai kulttuuriympäristöissä. Lajia tavataan yksitellen, mutta joskus sopivalla paikalla se voi olla runsaslukuinenkin. Perhoset lentävät yöllä, tulevat valolle ja käyvät kukilla. Syötille laji ei ilmeisesti juurikaan lennä. Keskenkasvuinen toukka talvehtii.


title: Rusovaskiyökkönen

text: Toukka elää erilaisilla ruohovartisilla kasveilla sekä lehtipuilla ja pensailla.


title: Pesäpallon suomensarja 1952

text: Pesäpallon suomensarja pelattiin kahdeksannen kerran kaudella 1952. Sarjan mestaruuden voitti Myllykosken Kilpa-Veikot. Muut nousijat olivat Keravan KooPee ja Tainionkosken Tähti.


title: Pesäpallon suomensarja 1952

text: Ensimmäisessä vaiheessa lohkovoittajat jaettiin kahteen ryhmään maantieteellistä jakoa noudattaen.


title: Pesäpallon suomensarja 1952

text: Pelattiin Oulussa 13.-14. syyskuuta.


title: Pesäpallon suomensarja 1952

text: Pelattiin Raumalla 13.-14. syyskuuta.


title: Pesäpallon suomensarja 1952

text: Nousukarsinnan toinen vaihe pelattiin Myllykoskella 20.-21. syyskuuta.


title: Pesäpallon suomensarja 1952

text: MyKV ja KooPee nousivat suoraan mestaruussarjaan. Pyrintö jatkokarsintaan.


title: Pesäpallon suomensarja 1952

text: Pelattiin Tainionkoskella 4. -5. lokakuuta. Mukaan kelpuutettiin suomensarjan lopputurnauksen 3. sijoittunut Oulun Pyrintö sekä niiden lohkojen toiseksi sijoittuneet, joiden voittajat nousivat kakkosmarkkinoilta Mestaruussarjaan. Rauman Urheilijat pääsi mukaan turnaukseen, koska se oli välierävaiheessa hävinnyt molemmille nousijajoukkueille.


title: Pesäpallon suomensarja 1952

text: Tainionkosken Tähti nousi kolmantena joukkueena Mestaruussarjaan kaudeksi 1953.


title: Abdul Halim Mu’adzam Shah

text: Almu’tasimu Billahi Muhibbuddin Tuanku Alhaj Abdul Halim Mu’adzam Shah Ibni Almarhum Sultan Badlishah (28. marraskuuta 1927 – 11. syyskuuta 2017) oli Kedahin osavaltion sulttaani ja Malesian kuningas.


title: Abdul Halim Mu’adzam Shah

text: Hän oli Malesian historian ensimmäinen kuningas, joka on kruunattu tehtäväänsä kaksi kertaa. Ensimmäisen kerran hän toimi maan kuninkaana vuosina 1970–1975. Toistamiseen hänet valittiin kuninkaaksi vuonna 2011. Kedahin sulttaaniksi hän nousi isänsä sulttaani Badlishahin kuoltua vuonna 1958.


title: Keski-Suomen Viikko

text: Keski-Suomen Viikko oli Jyväskylässa vuosina 1981–2014 ilmestynyt sosiaalidemokraattinen viikkolehti. Vuoteen 1996 saakka sen nimenä oli "Vastin".


title: Keski-Suomen Viikko

text: Jyväskyläläisen "Työn Voiman" lakattua Keski-Suomen sosiaalidemokraattien äänenkannattajana toimi tamperelainen "Kansan Lehti". Oma piirilehti perustettiin uudelleen vuonna 1981 nimellä "Vastin". Julkaisuyhtiö Keski-Suomen Sanomalehti Oy:n toimitusjohtajaksi valittiin Erkki Syrjä, lehden päätoimittajaksi Kauko Hirvonen ja toimitussihteeriksi Unto Tikkanen. Ensimmäiset kuusi näytenumeroa julkaistiin vuoden 1981 lopulla. Levikki kasvoi nopeasti ja ylitti 10 000 kappaleen rajan kesällä 1985. Lehtiyhtiö perusti Radio Jyväskylän, meni mukaan muuhun liiketoimintaan ja eriytti "Vastimen" Keski-Suomen Viikkolehti Oy:ksi vuonna 1990.


title: Keski-Suomen Viikko

text: "Vastimen" levikki kääntyi laskuun ja julkaisuyhtiön talous alkoi heikentyä 1990-luvun alussa. Radioyhtiö Jyväskylän seudun paikallisradio Oy jouduttiin myymään laman takia. Lehden nimi muutettiin vuonna 1997 "Keski-Suomen Viikoksi", jonka levikki saatiin nostettua yli 7 700 kappaleen. Päätoimittajina työskentelivät 1990-luvulla Paula Siltari, Vesa Karvinen ja Risto Eronen. 2000-luvun alussa päätoimittajaksi valittiin Hannu Tuovinen.


title: Keski-Suomen Viikko

text: "Keski-Suomen Viikon" toiminta muuttui epävarmaksi, kun SDP päätti keskittää viestintätukensa pää-äänenkannattajalleen ja puolueen omaan viestintään. Lehden julkaisemista kuitenkin jatkettiin puolueen myöntämän pienen tuen ja alueen työväenjärjestöjen avulla. "Keski-Suomen Viikon" ilmestyminen lakkasi maaliskuussa 2014 taloudellisten vaikeuksien ja levikin laskemisen vuoksi.


title: Enrique Peña Nieto

text: Enrique Peña Nieto (s. 20. heinäkuuta 1966) meksikolainen poliitikko, entinen kuvernööri ja maan presidentti 2012–2018. Heinäkuun 2012 parlamenttivaalien jälkeen oli pitkään epäselvää tuleeko Nietosta vai Andrés Manuel López Obradorista maan seuraava presidentti. Obrador syytti Nietoa äänten ostamisesta. Vaalituomioistuin julisti elokuussa Nieton vaalien voittajaksi, ja hän vannoi virkavalan joulukuun alussa. Nieto on Institutionaalisen vallankumouspuolueen jäsen.


title: Enrique Peña Nieto

text: Hänen nykyinen vaimonsa, Angela Rivera, on entinen näyttelijä.


title: Pete Lapio

text: Pete Lapio (s. 26. lokakuuta 1977) on suomalainen muusikko. Hän on toiminut death metal -yhtyeen Sotajumalan kitaristina vuosina 2000–2002 ja jälleen vuodesta 2003. Hän soittaa myös yhtyeissä Estrangulados, Grimm's Journey, Viilto ja Herra Virtanen & Kuolemansynti, sekä on aiemmin kuulunut Ravenduskiin.


title: Pete Lapio

text: Lapio on maininnut musiikillisiksi vaikuttajikseen Pekka Pohjolan, Anssi Tikanmäen, Vesa-Matti Loirin, Iron Maidenin, Rushin, Steve Lukatherin, Pat Methenyn ja John Petruccin.


title: Raggmunk

text: Raggmunk on ruotsalainen ruokalaji. Se tehdään perunasta, johon lisätään maitoon sekoitettuja jauhoja sekä toisinaan myös kananmunaa. Ruoka valmistetaan paistamalla lettujen tavoin. Raggmunk tarjoillaan tyypillisesti pekonin ja puolukkahillon kanssa. Raggmunk on Itä-Göötanmaan maakuntaruoka.


title: Raggmunk

text: Ruotsissa raggmunkia on saatavilla myös kaupoista valmiina kylmätuotteena.


title: Raggmunk

text: Sana "raggmunk" ei ole ruotsin kielessä kovin vanha. Ensi kerran sitä tiedetään käytetyn vuonna 1904. Yhdyssanan alkuosan "ragg" merkitys on "rapea" ja loppuosa "munk" juontuu munkkipannusta, jota käytetään ruokalajin valmistukseen.


title: Raggmunk

text: Raggmunkia voidaan valmistaa myös uunipellillä. Tämä muunnelma valmistetaan paistamalla pellillä aluksi pekoni. Tämän jälkeen pellille kaadetaan raggmunktaikina, lisätään paistettu pekoni ja jätetään ruoka kypsymään uuniin. Uunissa paistettu raggmunk nautitaan puolukkahillon ja joskus myös juoksevan kerman kanssa. Öölannissa tästä muunnelmasta käytetään nimitystä "lufsa" ja Smoolannissa "råriven pannkaka".


title: Raggmunk

text: Raggmunkin kaltaisia ruokalajeja kuuluu sekä juutalaiseen että useiden Itä- ja Keski-Euroopan maiden (kuten Englannin, jossa ruokaa kutsutaan nimellä "potato pancake") keittiöön.


title: Tomi Otsala

text: Tomi Otsala (s. 7. heinäkuuta 1977) on death metal -yhtyeen Sotajumalan basisti, taustalaulaja, lauluntekijä sekä perustajajäsen. Hän soittaa myös yhtyeissä Estrangulados, Grimm's Journey, ja Herra Virtanen & Kuolemansynti.


title: Tomi Otsala

text: Musiikillisiksi vaikuttajikseen Otsala on nimennyt Steve Harrisin, Amorphiksen, David Vincentin, John Myungin, Kosen, Pertin, Tapio Rautavaaran ja Kreatorin. Otsala käyttää Deanin Edge Pro -bassokitaraa.


title: Panttilainaamo (televisiosarja)

text: Panttilainaamo () on yhdysvaltalainen tositelevisiosarja, joka kertoo Las Vegasissa sijaitsevasta Harrisonin perheen omistamasta World Famous Gold & Silver Pawn Shop -panttilainaamosta. Ohjelmassa ihmiset tuovat arvokkaiksi luulemiaan tavaroita pantattavaksi tai myytäväksi panttilainaamoon, minkä jälkeen Harrisonit pyrkivät selvittämään tavaran aitouden, sen arvon ja sopimaan sen hinnasta.


title: Panttilainaamo (televisiosarja)

text: Ohjelmaa esittää Yhdysvalloissa History Channel ja Suomessa Jim. Panttilainaamo on erityisesti Yhdysvalloissa ollut hyvin suosittu ja se on nykyisin History Channelin suosituin ohjelma.


title: Panttilainaamo (televisiosarja)

text: History Channel esittää kesällä 2014 Panttilainaamon spin-off-tietokilpailuohjelmaa "Pawnography", jossa Harrisonit ja mukaan valitut kilpailijat vastaavat tietovisakysymyksiin.


title: Panttilainaamo (televisiosarja)

text: Sarjassa esiintyvä Richard Benjamin Harrison menehtyi 25.kesäkuuta 2018.


title: Otsala

text: Otsala on suomenkielinen sukunimi. Otsala-nimisiä henkilöitä:


title: Millesgården

text: Millesgården on Lidingössä Tukholman lähellä sijaitseva taidemuseo ja veistospuisto. Millesgården on kuvanveistäjä Carl Millesin ja hänen vaimonsa Olgan elämäntyö, minne he rakensivat taiteilija-ateljeen ja sitä ympäröivän puiston veistoksineen. Millesgården säätiöitiin vuonna 1936, ja siitä tuli ruotsalaisten yhteistä omaisuutta.


title: Kosti Orbinski

text: Kosti Orbinski (s. 28. helmikuuta 1980) on suomalainen muusikko. Hänet tunnetaan parhaiten death metal -yhtyeen Sotajumalan kitaristina, biisintekijänä ja perustajajäsenenä.


title: Kosti Orbinski

text: Musiikillisiksi vaikuttajikseen Orbinski mainitsee Iron Maidenin, Megadethin, Deiciden, Morbid Angelin, Dream Theater ja P.T.P.Lapion.


title: Josefina Vázquez Mota

text: Josefina Eugenia Vázquez Mota (s. 20. tammikuuta 1961 México) on meksikolainen poliitikko. Mota on hallitusta johtavan Kansallisen toimintapuolueen (PAN) jäsen. Heinäkuun 2012 parlamenttivaaleissa hän oli puolueensa ehdokkaana maansa ensimmäiseksi naispresidentiksi.


title: Tenorissimo

text: Tenorissimo on suomalainen kahden tenorilaulajan Reijo Ikosen ja Lasse Riutamaan muodostama duo. Se sai alkunsa eräässä syntymäpäiväkonsertissa marraskuussa 2008. Siitä lähtien Tenorissimolla on ollut satoja konsertteja eri puolilla Suomea. Debyyttilevy "Tenorissimo" ilmestyi syksyllä 2009.


title: Tenorissimo

text: Vuoden 2018 aikana Tenorissimo kunnioitti Mauno Kuusiston syntymän 100-vuotisjuhlaa yli kolmellakymmenellä konsertilla eri puolilla Suomea. Elokuussa 2018 ilmestyi Tenorissimolta Mauno Kuusiston tunnetuimmista kappaleista koostuva äänite "Kertokaa se hänelle".


title: Vie tuuli laivaa

text: Vie tuuli laivaa (MLMC-2102) on Finntrion vuonna 1987 ilmestynyt ja viimeiseksi jäänyt studioalbumi. Albumi sisältää pääasiassa iskelmämusiikkia. Albumin julkaisi Musiikki-Laiho, joka vastasi myös yhtyeen edellisen studioalbumin "" julkaisusta.


title: Vie tuuli laivaa

text: Kaikki sovitukset Kari Hillo.


title: Vie tuuli laivaa

text: A-puoliB-puoli


title: Vie tuuli laivaa

text: C-kasetti, MLMC-2102


title: Etyylibromiasetaatti

text: Etyylibromiasetaatti (CHBrO) on etanolin ja bromietikkahapon esteri. Yhdistettä käytetään orgaanisessa synteesissä ja kyynelkaasuna.


title: Etyylibromiasetaatti

text: Huoneenlämpötilassa etyylibromiasetaatti on kirkasta tai kellertävää nestettä, joka hyörystyy melko helposti. Yhdiste liukenee huonosti veteen ja hajoaa hitaasti veden vaikutuksesta. Paremmin etyylibromiasetaatti liukenee etanoliin tai dietyylieetteriin. Yhdistettä voidaan valmistaa etikkahaposta kahdessa vaiheessa. Ensimmäisessä vaiheessa etikkahappo bromataan, jolloin muodostuu bromietikkahappoa. Bromietikkahappo esteröidään etanolin kanssa väkevän rikkihapon toimiessa katalyyttinä, jolloin tuotteeksi muodostuu etyylibromiasetaattia.


title: Etyylibromiasetaatti

text: Etyylibromiasetaatti on myrkyllistä ja ärsyttävää, minkä vuoksi sitä on käytetty kyynelkaasuna. ensimmäisessä maailmansodassa ranskalaiset käyttivät etyylibromiasetaattia taistelukaasuna saksalaisia vastaan.


title: Etyylibromiasetaatti

text: Etyylibromiasetaattia käytetään eräiden lääkeaineiden, kuten karbokromeenin, mibefradiilin ja sulindaakin valmistamiseen. Orgaanisessa synteesissä etyylibromiasetaattia käytetään erityisesti niin kutsutussa Reformatski-reaktiossa, jossa etyylibromiasetaatti reagoi sinkkimetallin kanssa muodostaen sinkkienolaatin, joka voi reagoida karbonyyliyhdisteiden kanssa muodostaen β-hydroksiestereitä. Etyylibromiasetaatti reagoi myös trifenyylifosfiinin kanssa, jolloin muodostuvaa tuotetta käytetään Wittig-reaktioissa esimerkiksi etyylikinnamaatin valmistamiseen.


title: Oikean käden tie

text: Oikean käden tie (sanskr. dakshinachara) on käsitteenä peräisin Intian uskonnollisesta ajattelusta. Termillä tarkoitetaan uskonnollista traditiota seuraavaa hengellistä tai esoteerista koulukuntaa, vastakohtana tabuja rikkovalle vasemman käden tielle (sanskr. vamachara). Länsimaisen näkemyksen mukaan oikean käden tiehen liittyy uskonnollista perinteestä peräisin olevien moraalisäännösten noudattaminen ja yhteisön hyväksi toimiminen. Tällainen oikean käden tien muoto on esimerkiksi kristosofia, joka painottaa opissaan Jeesuksen Vuorisaarnassaan esittämiä eettisiä ohjeita henkisen kehityksen ohjenuorana.


title: Joaquín Guzmán Loera

text: Joaquín Archivaldo Guzmán Loera, alias "El Chapo Guzman" (suomeksi "Pätkä Guzman") (s. 1954 tai 1957) on meksikolainen Sinaloan huumekartellin johtaja. Hän ehti paeta vankilasta kahdesti ennen kuin jäi 2017 kiinni kolmannen kerran ja hänet luovutettiin Yhdysvaltoihin oikeudenkäyntiä varten.


title: Joaquín Guzmán Loera

text: "El Chaposta" tuli vuonna 2003 Meksikon vaikutusvaltaisin huumekauppias, kun poliisi pidätti hänen kilpailijansa. Forbes-lehden mukaan Guzman oli vuosina 2009–2011 Meksikon toiseksi vaikutusvaltaisin mies. Vuonna 2001 El Chapo oli Meksikon 10. rikkain mies. Forbesin mukaan El Chapo oli vuonna 2013 maailman 67. vaikutusvaltaisin henkilö. Sittemmin hän on pudonnut listalta. Talouslehti Forbes arvioi vuonna 2009 Guzmánin omaisuuden arvoksi miljardi dollaria.


title: Joaquín Guzmán Loera

text: Guzmán vangittiin Guatemalassa vuonna 1993 ja tuomittiin 20 vuoden vankeusrangaistukseen murhasta ja huumekaupasta. Hänet luovutettiin Meksikoon, mutta hän karkasi vuonna 2001 Puente Granden vankilasta vartijoiden avustamana. Guzmán saatiin uudelleen kiinni vasta helmikuussa 2014. Heinäkuussa 2015 hän karkasi Altiplanon vankilasta. Ensimmäisen paon yhteydessä Yhdysvaltain hallitus ilmoitti maksavansa Guzmánista viiden miljoonan Yhdysvaltain dollarin palkkion.


title: Joaquín Guzmán Loera

text: El Chapo jäi kiinni 8. tammikuuta 2016, koska yritti tehdä elokuvaa elämästään ja oli asianajajiensa välityksellä yhteydessä elokuvantuottajiin ja näyttelijöihin. Sean Pennille annettu haastattelu johti viranomaiset El Chapon jäljille. Meksikon merijalkaväen sotilaat saartoivat talon, jossa Guzman ja muita rikollisia piileksi. Osa rikollisista kuoli tulitaistelussa. Guzman oli rakennuttanut maanalaisen pakotien. Guzman pakeni erään toisen kanssa ilmeisesti viemäritunnelin kautta ja varasti auton. Auton omistaja hälytti poliisin, joka pysäytti auton ja Guzman jäi kiinni.


title: Joaquín Guzmán Loera

text: Guzmán luovutettiin tammikuussa 2017 amerikkalaisviranomaisille näiden pitkään jatkuneen painostuksen jälkeen. Yhdysvalloissa arvioitiin, että Meksikossa Sinaloan kartelli pääsisi vaikuttamaan oikeudenkäyntiin. Riskinä olisi ollut myös pako. Oikeudenkäynti alkoi marraskuussa 2018.


title: Joaquín Guzmán Loera

text: Guzmán avioitui vuonna 2007 kolmannen kerran, nyt 20-vuotiaan yhdysvaltalaisen kauneuskuningattaren Emma Coronel Aispuron kanssa.


title: Yhdysvaltain presidentinvaalit 1912

text: Yhdysvaltain presidentinvaalit 1912 järjestettiin 5. marraskuuta 1912. Vaalit voitti demokraatti Woodrow Wilson haastajinaan progressiivi Theodore Roosevelt ja republikaani William Howard Taft.


title: Yhdysvaltain presidentinvaalit 1912

text: Aluksi Roosevelt ja Taft kilpailivat republikaanisen puolueen ehdokkuudesta. Rooseveltin hävittyä hän loi vaaleja varten oman puolueensa, myös "Bull Moose Partyksi" kutsutun Progressiivisen puolueen.


title: Yhdysvaltain presidentinvaalit 1912

text:
Demokraattinen puolue:
Progressiivinen puolue:
Republikaaninen puolue:
Sosialistinen puolue:


title: C6H12

text: CH on seuraavien yhdisteiden molekyylikaava:


title: Miss International

text: Miss International (myös muodossa Miss International Beauty) on maailmanlaajuinen vuosittain järjestettävä kauneuskilpailu, jonka järjestää The International Culture Association. Kilpailu pidettiin ensimmäisen kerran vuonna 1960.


title: Miss International

text:
Kilpailun on voittanut kerran suomalainen, vuonna 1973 Osakassa Japanissa Anneli Björkling.
Kilpailun viimeisin voittaja on venezuelalainen Mariem Claret Velazco Garcia, joka voitti Tokiossa Japanissa pidetyn kilpailun 9. marraskuuta 2018.


title: Miss International

text: Kilpailu järjestettiin ensimmäisen kerran Yhdysvalloissa Kalifornian Long Beachilla vuonna 1960. Kilpailu järjestettiin Long Beachilla vuoteen 1967, jonka jälkeen se siirrettiin Japaniin vuosiksi 1968–1970. Vuosina 1971 ja 1972 se järjestettiin taas Long Beachilla ja vuosina 2004–2006 ja 2008–2011 Kiinassa, mutta muulloin kilpailu on aina pidetty Japanissa.


title: Pierre Auger Observatory

text: Pierre Auger Observatory on ultrakorkeaenergisiä kosmisia hiukkasia tutkiva koe. Se sijaitsee Mendozassa, Argentiinassa ja on pinta-alaltaan suurin kosmisen säteily koe.


title: Pierre Auger Observatory

text: Koe tutkii kosmisia hiukkasia, joilla on energiaa enemmän kuin formula_1 eV mittaamalla hiukkasten vuota, saapusmissuuntaa sekä massajakaumaa.


title: Pierre Auger Observatory

text: Pierre Auger -projektin esitteli Jim Cronin ja Alan Watson vuonna 1992. Datan keräys aloitettiin vuonna 2004 ja 2008 koelaitteisto saatiin rakennettua valmiiksi.


title: Pierre Auger Observatory

text: Kokeeseen kuuluu noin 1660 Tserenkov-ilmaisinta sekä fluoresenssi-teleskooppeja. Kokeen Tserenkov-ilmaisimet sijaitsevat noin 1400 metriä merenpinnan yläpuolella ja ne muodostavat ilmaisinkokonaisuuden, joka on levitetty maan pinnalle noin 3000 m suuruiselle pinta-alalle. Fluoresenssi-teleskoopit on asetettu Tserenkovin-ilmaisimien ympärille. Korkeaenergisten kosmisten hiukkasten tutkimuksessa on syytäkin sijoittaa ilmaisimet hyvin laajalle pinta-alalle, sillä energian 10 eV hiukkasia saapuu vain noin yksi kappale vuosisadassa neliökilometrin alueelle.


title: Pierre Auger Observatory

text: Tserenkovin-ilmaisimien tarkoitus on havaita ilmasuihkun myoneita, elektroneita ja positroneita ja fotoneita. Fluoresenssi-teleskoopeilla sen sijaan havaitaan fluoresenssivaloa, joka emittoituu ilmasuihkuhiukkasen virittämästä ilmakehän typpiatomista.


title: Brasileirinho

text: Brasileirinho ("Brasileirinho - Grandes Encontros do Choro") on vuonna 2005 ensi-iltansa saanut Mika Kaurismäen ohjaama dokumenttielokuva brasilialaisesta choro-musiikista.


title: Fallen Timbersin taistelu

text: Fallen Timbersin taistelu (myös "kaatuneiden puiden taistelu") oli Yhdysvaltain armeijan ja Suurten järvien alueen intiaanien välinen yhteenotto, joka käytiin Eriejärven länsirannalla 20. elokuuta 1794. Vain tunnin kestäneen yhteenoton aikana kenraalimajuri Anthony Waynen johtamat joukot onnistuivat ajamaan intiaanit pakoon. Taistelu oli merkittävä voitto Yhdysvalloille, sillä se lopetti alueen sodat vuosina 1812 - 1814 käytyyn Yhdysvaltain - Iso-Britannian sotaan asti.


title: Fallen Timbersin taistelu

text: Yhdysvaltain vapaussodan päättyminen Pariisin rauhansopimukseen ei taannut pysyvää rauhaa vastaperustetulle valtiolle. Alueen intiaanit olivat tyytymättömiä siirtolaisasutuksen nopeaan kasvuun ja tämä lisäsi rajaseutujen jännitettä. Kongressi käsitteli intiaanikansoja samanvertaisena uusien valtioiden kanssa, ja kielsi uudisasukkaita muuttamaan Ohiojoen pohjoispuolelle. Kielto ei miellyttänyt alueen siirtolaisia ja määräyksiä rikottiin. Vuosina 1783–1790 intiaanit surmasivat yli 1500 Ohiojoen varsilla asuvaa tai siellä liikkunutta valkoista amerikkalaista.


title: Fallen Timbersin taistelu

text: Irokeesien vaikutusvaltainen päällikkö Joseph Brant matkusti Englantiin asti pyytämään tukea intiaanien taistelulle Yhdysvaltoja vastaan, mutta hänen yrityksensä torjuttiin. Myös irokeesit itse kieltäytyivät. Algonkinkieliä puhuvat Suurten järvien intiaanit sen sijaan lisäsivät väkivaltaisia iskuja amerikkalaisten haja-asutuksille. Monet Ohion englantilaislinnakkeet tukivat intiaanien hyökkäyksiä ja järjestivät näille ruokatarvikkeita ja ammuksia. Hyökkäysten torjumiseksi Ohiojoen pohjoisrannalle rakennettiin ensimmäinen varsinainen valkoisten asutuskeskus Campus Marius (Marietta) 1788.


title: Fallen Timbersin taistelu

text: Vuonna 1790 presidentti George Washington valtuutti Ohion luoteisterritorion kuvernöörin Arthur St.Clairin kokoamaan joukko-osaston Ohion levottomuuksien rauhoittamiseksi. Tehtävän johtoon valittiin prikaatinkenraali Josiah Harman, joka sai komentoonsa 320 vakinaista sotilasta ja 1100 vapaaehtoista Kentuckystä, Pennsylvaniasta ja Virginiasta. Päälliköiden Little Turtlen ja Blue Jacketin komennossa toimineet shawneet, miamit ja delawaret keskeyttivät Harmanin joukkojen etenemisen verilöylyyn, jossa 183 amerikkalaista sai surmansa.


title: Fallen Timbersin taistelu

text: Kesällä 1791 Yhdysvaltain hallitus päätti uusien joukkojen lähettämisestä intiaaniterritorioon. Kuvernööri St. Clair määrättiin jalkaväkiosaston komentajaksi. Hän värväsi noin 2000 vapaaehtoista sotilasta, joista monet ottivat mukaan vaimonsa ja lapsensa. Matkan aikana osa värvätyistä kyllästyi marssimaan ilman kunnon palkkaa ja karkasi. Marraskuussa 1791 intiaanit saartoivat ja surmasivat 623 St. Clairin rangaistusretkikunnan jäsentä. Surmattujen joukossa oli 56 naista.


title: Fallen Timbersin taistelu

text: Kuvernööri St. Clairin tappion jälkeen Yhdysvaltain armeija pysyi pois Ohiosta kahden vuoden ajan. Vuonna 1792 presidentti Washington valitsi St. Clairin seuraajaksi kenraalimajuri Anthony Waynen, joka oli Yhdysvaltain vapaussodan sankari ja tunnettiin kovana kurinpitäjänä. Wayne sai taakseen 3000 sotilasta ja nimitti armeijansa Yhdysvaltain legioonaksi (Legion of United States). Tähän sotaväkeen kuuluivat jalkaväki, ratsuväki ja tykistö. Waynen tehtävänä ei ollut vain intiaanien tuhoaminen, vaan hän valmistautui samalla mahdolliseen sotaan Ohion englantilaisia linnakkeita vastaan. Yhdysvallat yritti Waynen toimien ohella lähestyä intiaaneja diplomaattisin keinoin. Kesällä 1793 Sanduskyssä pidetty neuvottelu ei johtanut kuitenkaan toivottuihin tuloksiin, sillä intiaanit eivät suostuneet luopumaan Ohiojoen pitämisestä asutusten rajaviivana.


title: Fallen Timbersin taistelu

text: Wayne koulutti miehiään yli vuoden ja rakennutti useita tukikohtia, joista Fort Greenville toimi hänen päämajanaan. Viimeisenä rakennettu Fort Recovery saatiin valmiiksi alkuvuodesta 1794. Se nousi samalle paikalle, jossa St. Clairin joukot olivat kärsineet tappionsa. Kesällä 1794 Little Turtle sotureineen teki epäonnistuneen hyökkäyksen linnaketta vastaan. Vain joitakin viikkoja myöhemmin hänen paikkansa korvasi päällikkö Turkey Foot.


title: Fallen Timbersin taistelu

text: Waynen viivyttely antoi Blue Jacketille aikaa koota lähes 2000 soturia asemiin Yhdysvaltain joukkojen ja brittiläisen Fort Miamin väliin. Intiaanien valitsema paikka oli Fallen Timbers, joka oli myrskyn kaatamista puista muodostunut metsäalue Eriejärven länsirannalla. Fallen Timbersin takana odotti yli viisikymmentä kapteeni William Caldwellin vapaaehtoista kanadalaista intiaaneiksi pukeutuneina ja valmiina liittymään Blue Jacketin joukkoihin.


title: Fallen Timbersin taistelu

text: Huonoksi muuttuneet sääolosuhteet viivyttivät taistelua. Waynen miesten pysytellessä teltoissaan joutuivat metsään majoittuneet intiaanit etsimään suojaa jatkuvalta sateelta. Osa sotureista kyllästyi toimettomaan olotilaansa ja poistui Fallen Timbersistä takaisin kyliinsä. Yhä useampi Blue Jacketin alaisista jätti asemansa myös hakeakseen ruokaa noin kilometrin päähän pystytetystä brittien tilapäisestä kenttäkeittiöstä. Samalla joukko intiaaneja lähetettiin Fort Miamiin pyytämään englantilaisten tukea taisteluissa. Waynen tiedustelijat laskivat vihollisen määrän pudonneen hetkellisesti lähes puolella ja lähettivät tiedon tästä tukikohtansa komentajalle.


title: Fallen Timbersin taistelu

text: Aamupäivällä 20. elokuuta 1794 Wayne antoi miehilleen hyökkäyskäskyn. Kentuckyn vapaaehtoisjoukot saavuttivat ensimmäisinä kaatuneiden puiden alueen, jossa intiaanien kiväärien yhteislaukaus pysäytti heidän etenemisensä. Eloonjääneet perääntyivät ja törmäsivät armeijan oikeaa siipeä johtaneen prikaatinkenraali James Wilkinsonin miehiin. Wilkinson ja vasenta siipeä johtava Wayne järjestivät taistelulinjat kuntoon ja onnistuivat rauhoittamaan tilanteen.


title: Fallen Timbersin taistelu

text: Vaikka intiaanit käyttivät kaatuneita puita suojanaan, onnistuivat Waynen joukot iskemään hajalle heidän puolustuksensa. Metsän kätköissä käyty taistelu oli tunnissa ohi. Nälkiintyneet intiaanit näkivät Yhdysvaltain joukkojen ylivoiman ja pakenivat moniin eri suuntiin. Kentuckyn vapaaehtoinen ratsuväki järjesti nopean takaa-ajon, mutta ei tavoittanut pakenevia. Blue Jacketin puolella sotineet Kanadan vapaaehtoiset ja heihin liittyneet wyandotit jäivät taistelemaan Waynen legioonaa vastaan samalla kun Blue Jacketin soturit juoksivat metsän suojaan. Tiedot intiaanien menetyksistä vaihtelevat noin 40:stä useaan sataan. Waynen sotilaista 44 menehtyi, 89 haavoittui.


title: Fallen Timbersin taistelu

text: Blue Jacket antoi sotureilleen määräyksen vetäytyä Fort Miamiin, mutta linnakkeen komentaja sulki portit turvapaikanhakijoiden edestä. Waynen sotaväki majoittui seuraavaksi yöksi runsaan kilometrin päähän Fort Miamista, joka käsitti 250 miestä ja oli varustettu tykein ja kanuunoin. Wayne ei uskaltanut antaa miehilleen tulituskäskyä koska tiesi, että olisi teollaan saattanut aloittaa uuden Yhdysvaltain ja Iso-Britannian välisen sodan. Fort Miamissa vartiomiehet seurasivat tarkkaan Yhdysvaltain joukkojen liikkeitä. Waynen, Wilkinsonin ja luutnantti William Henry Harrisonin ratsastaessa lähelle linnakkeen porttia yritti eräs englantilainen upseeri laukaista kanuunan ratsumiehiä kohti. Viime hetkellä Fort Miamin komentaja sai estettyä teon. Hän oli saanut ylemmältä taholta selvät ohjeet olla aloittamasta taistelua.


title: Fallen Timbersin taistelu

text: Fallen Timbersin taistelu lopetti alueen intiaanisodat yli 15 vuoden ajaksi. Vuotta myöhemmin elokuussa 1795 monien Ohion sotiin osallistuneiden heimojen päälliköt kävivät allekirjoittamassa sopimuksen Fort Greenvillessä. He luovuttivat neuvotteluissa koko Ohion ja suuren palan Indianaa Yhdysvaltain hallitukselle.


title: Soitellaan

text: Soitellaan ("Hanging Up") on vuonna 2000 ensi-iltansa saanut Diane Keatonin ohjaama draamakomedia.


title: Dog, palkkionmetsästäjä

text: Dog, palkkionmetsästäjä ("Dog the Bounty Hunter") on yhdysvaltalainen tositelevisiosarja, jossa esitetään Duane ”Dog” Chapmanin ja hänen perheensä työtä palkkionmetsästäjänä. Sarjaa kuvattiin kahdeksan tuotantokautta 230 jakson verran vuosina 2004–2012. Sarjan tuotti A&E Network kanava yhdessä Chapmanin kanssa ja jaksot kuvattiin pääosin Havaijilla ja Coloradossa. Sarjassa esiintyivät Dogin lisäksi säännöllisesti hänen vaimonsa Beth, poikansa Leland, veljensä Tim ”Youngblood” Chapman, poikansa Duane Lee, tyttärensä ”Baby” Lyssa Chapman ja ystävä Justin Bihag. Sarjan tunnusmusiikin sävelsi Ozzy Osbourne.


title: Dog, palkkionmetsästäjä

text: Suomessa sarjaa esitettiin joulukuusta 2012 lähtien Kutosella arkisin kello 20:30. Aiemmin sarjaa esitettiin Subilla nimellä Mieheni on palkkionmetsästäjä.


title: Dog, palkkionmetsästäjä

text: 21. huhtikuuta 2012 A&E lopetti sarjan tekemisen kahdeksan tuotantokauden jälkeen sitaatilla: "Jokaisella koiralla on päivänsä".


title: Open Water

text: Open Water ("Open Water") on vuonna 2003 ensi-iltansa saanut Chris Kentisin ohjaama jännityselokuva pariskunnasta, joka joutuu selviytymään Australian Isolla valliriutalla kun sukellusyritys unohtaa heidät pois paluukuljetuksesta. Elokuva perustuu todelliseen tapaukseen.


title: Human Traffic – viikonloppu on täällä

text: Human Traffic - viikonloppu on täällä ("Human Traffic") on vuonna 1999 ensi-iltansa saanut walesiläisen Justin Kerriganin ohjaama brittiläinen independent-elokuva.


title: Jääpallon Suomensarja 1969

text: Jääpallon Suomensarja kaudella 1968–1969 pelattiin nelilohkoisena. Lohkovoittajat etenivät SM-sarjakarsintaan, jonka kaksi parasta nousivat SM-sarjaan seuraavaksi kaudeksi.